Vučić strahuje da je meta bio njegov brat - Sputnjik Srbija\n20:41 01.11.2016 (osveženo 21:01 01.11.2016) Preuzmite kraći link\nU maloj oblasti blizu kuće porodice premijera Aleksandra Vučića u danu pronalaska oružja i dva dana pre toga našlo se 97 bezbednosno interesantnih lica, izjavio je Stefanović, navodeći da je saslušano 37 lica i da se vide tragovi ozbiljnog profesionalizma.\nStefanović je, gostujući u Dnevniku RTS, rekao da se u prečniku od jednog kilometra, u delu sela Rakovica—Jajinci—Jelezovac u danu pronalaska arsenala oružja kod kuće premijera, i dva dana pre toga, našlo 97 bezbednosno interesantnih lica.\nSlučaj „Oružje“: Ovo je obaveštajna i kontraobaveštajna stvar\n„Mi smo čak ustanovili da neka od ovih lica koriste mobilne telefone ljudi koji rade u nekoj od kompanija koje su bliske državi ili su državne kompanije, a radi se inače o pucačima, kako se to kaže žargonski, dakle radilo se i o ljudima koji su u kriminogenoj sredini poznati kao izvršioci teških krivičnih dela ili su za izvršenje takvih dela osumnjičeni“, kazao je ministar.\n„Ono što sam video je da je u tako malom mestu nemoguće da je u tri dana toliko bilo rođendana i slava da je 97, a možda i više ljudi, bilo tu, neki od njih ranije, 2012. kad je rađena istraga, kada ja nisam bio ministar, tada su bili osumnjičeni za pokušaj ubistva nekih od pripadnika najviših državnih institucija. To je veoma upozoravajući podatak“, naglasio je Stefanović.\nMinistar ističe da je saslušano 37 lica i, kako primećuje, primetni su tragovi ozbiljnog profesionalizma.\n„Ne mogu da verujem da ljudi misle da je to slučajno i da smo slučajno našli ’zolju‘. Imamo informacije koja su to lica, radi se intenzivno“, napominje ministar policije.\nPremijer Vučić strahuje, kako kaže ministar, da je možda potencijalna meta bio njegov rođeni brat Andrej.\nKako kaže Stefanović, sve bezbednosne službe koje su radile njegov psihološki profil, i profil premijerovog brata, mogu da potvrde da oni imaju samo jednu slabu tačku — jedan drugog.\nMinistar policije kaže da Aleksandra Vučića poznaje 20 godina u toku kojih su, kako kaže, bili vrlo bliski.\n// Tanjug, DRAGAN KUJUNDZIC\n„Ja sam nisam ovde da bih gradio karijeru već sam ovde da bih mu pomogao. Nisam video da je ovakvo stanje, kao u poslednja dva dana. Znate da on nije neko ko se plaši da uđe u borbu, ko se plaši za svoj život“, napominje Stefanović.\nKada je reč o pisanju „Večernjih novosti“ da će se Vučić povući sa čela Biroa za koordinaciju službi bezbednosti, Stefanović je rekao da ne zna kako su ljudi iz „Novosti“ došli do tih informacija.\n„Nećemo odustati, borićemo se svim sredstvima i videćemo kako će da se završi“, istakao je Stefanović.\nStefanović: Oružje nije slučajno ostavljeno, istraga ide dalje\noružje, istraga, Nebojša Stefanović, Aleksandar Vučić, Jajinci


U Lazarevu počelo postavljanje pametne Led rasvjete - BIGportal.ba\n17 Decembra, 2020 17 Decembra, 2020 0915\nNa području naselja Lazarevo počelo je postavljanje pametne javne LED rasvjete, u okviru programa „Banjaluka – grad budućnosti“.\nOva rasvjeta je zasnovana na LoRaWAN tehnologiji koja će omogućiti efikasniju i jeftiniju javnu rasvjetu, te rasvjetu kojom se upravlja na daljinu.\n– Ostvaruje se ušteda električne energije do 60 odsto jer se putem LoRA pametnih kontrolera određene sijalice mogu isključiti, a moguće je i umanjiti intenzitet svjetlosti – naveli su iz kompanije “M:tel” i “Blicnet” koji realizuju ovaj projekat odabran u okviru javnog konkursa Gradske uprave i UNDP.\nPlanirano je da u Ulici Despota Stefana Lazarevića u ovom naselju, tokom dana bude postavljeno ukupno 30 LoRA pametnih sijalica.\n– Postavljanje javne LED rasvjete je jedan od ukupno deset projekata koji se realizuju u okviru programa “Banjaluka – grad budućnosti”.\nFinansiranje svih deset projekata su osigurali Gradska uprava, koja je za ovaj program obezbijedila 100.000 KM iz budžeta i UNDP, koji je obezbijedio 250.000 KM, kao i Ministarstvo za naučnotehnološki razvoj, visoko obrazovanje i informaciono društvo RS koje je izdvojilo 150.000 KM.\nMaja Šuput otkrila pol djeteta


NOVO SARAJEVO Neophodan aktivniji odnos Ministarstva saobraćaja\nMinistarstvo saobraćaja obavijestilo Općinu da ima dva miliona KM, što nije dovoljno, te da razmatraju hoće li uopće ući u realizaciju tog projekta, rekao Hulusić\nStanari obližnjih ulica dobili bi dodatnih 230 parking mjesta\n- Zbog kompleksnosti projekta vrše se određene dopune i korekcije projektne dokumentacije i pratećih saglasnosti javnih komunalnih preduzeća. Nakon što se ispune svi zakonski preduvjeti i dokumentacija kompletira u skladu s pozitivnim propisima, pristupit će se izdavanju odobrenja za gradnju – kazali su nam iz Općine.\n- Mi smo davno predali izvedbeni projekt s namjerom da dobijemo dozvolu za građenje. Mislim da smo blizu dobivanja te dozvole i da bi se to trebalo desiti u narednih mjesec-dva. Međutim, vrlo je pasivan odnos Ministarstva saobraćaja posljednjih pet mjeseci prema ovom, ali i drugim projektima. Ovo Ministarstvo uopće ne zna ima li osigurano dovoljno novca za izgradnju garaže – rekao je Hulusić.\nNovo Sarajevo Podzemna garaža Kolodvorska ulica\nGorjelo vozilo, nema povrijeđenih\nPosjetili smo Osnovnu muzičku i baletsku školu Novo Sarajevo: 16 mladih čelista spremno je za velike scene\nUsvojena odluka o rebalansu budžeta


Albanija uručila Srbiji demarš\nAmbasador Srbije u Tirani Miroljub Zarić rekao da mu je albansko Ministarstvo spoljnih poslova uručilo oštar protest u pisanoj formi zbog incidenta na utakmici.\nZarić je potvrdno odgovorio na pitanje Tanjuga da li mu je uručen demarš povodom incidenta na stadionu u Beogradu. "Danas po podne nam je uručena oštra protestna nota u pisanoj formi", rekao je ambasador Zarić.\nPodsetimo, albanskom Ambasadoru Iljiru Bočki je juče uručen demarš zbog incidenta na fudbalskoj utakmici Srbija- Albanija, a danas je izjavio da je "u čudu" pročitao demarš.\nNa sajtu albanskog ministarstva spoljnih poslova je objavljeno da Ministarstvo oštro odbacuje političke klevete koje su ključni srpski lideri izneli protiv albanskog naroda i države Albanije. Navodi se da su izjave visokih srpskih zvaničnika suprotne osnovnoj etici diplomatskih odnosa i recipročnog ponašanja, uzdržanosti i poštovanja izmedju suverenih država. Štaviše, ne odražavaju aspiracije zemlje kandidata za članstvo u EU, dodalo je Ministarstvo.\nU saopštenju je upućen poziv liderima Srbije "da pokažu nedvosmislenost i zrelost tako što će osuditi anti-albanske izgrede koji su se dogodili pre, tokom i posle fudbalske utakmice izmedju Srbije i Albanije". Kao primer za to je navedeno "zadržavanje albanskih novinara i preduzetnika koji su pratili albanski tim na beogradskom aerodromu, spaljivanje albanske zastave na stadionu, četrdesetominutno skandiranje o ubijanju Albanaca i patološko nasilje nad albanskom reprezentacijom".


Probijajući se kroz šumu novih smjernica kojima je NBS ove godine dodatno regulisala oblast promocije finansijskih usluga lako je pomisliti kako je nekadašnji „disclaimer“ (sitna slova koja su služila da se ispoštuje zakonska procedura i daju sve neophodne informacije koje niko neće pročitati i zato sinonim za brojne sudske tužbe, uglavnom izgubljene) bio lak zadatak.\nSa ciljem da se korisnici zaštite od grešaka koje mogu da prouzrokuju reklame za bankarske institucije, pored već uobičajenih smjernica kojima se banke vode u oglašavanju, poput onog da mora biti navedeno puno ime kompanije, sa logom ili bez njega, stoje i neke odredbe koje su donekle promijenile način na koji su banke reklamirale svoje proizvode i usluge. Šta je, dakle, novo u toj oblasti?\nTu je, na primjer, načelo istinitosti informacija, koje, iako zvuči podrazumijevajuće, do sada skoro ni u jednom slučaju nije bilo poštovano u toj formi. Ono navodi da je zabranjeno koristiti dvosmislice, pretjerivati ili izostavljati informacije pri prezentovanju. Za dvosmislice i pretjerivanje je sve jasno, ali se još postavlja pitanje koliko je informacija dovoljno da bi prosječan građanin bio informisan, ako znamo koliko informacija po Zakonu o finansijskim uslugama jedna prosječna bankarska ponuda mora da sadrži.\nU okviru iste odredbe, navodi se da su protivzakonite „tvrdnje da će finansijska usluga koja se promoviše biti raspoloživa u kratkom roku“ sa obrazloženjem da se na taj način „uskraćuje prilika ili vrijeme potrebno za odgovarajući nivo obaviještenosti“, odnosno da potencijalni korisnici nemaju dovoljno vremena da dobro razmisle o tome da li je ponuda za njih povoljna ili ne. Tu se, ipak, ne postavlja minimalan rok koji ne bi bio u koliziji za Odlukom, što za marketing službe banaka, ali i za kreativne agencije čiji će posao biti da na adekvatan način plasiraju ponude, znači da, kako bi izbjegli „lov u mutnom“ izbjegavaju i komunikaciju takvih proizvoda. Dakle – pod znakom pitanja je i kratkoročna ponuda štednje pod povoljnim uslovima tokom Nedelje štednje i slično.\nNa kraju, ali ne i najmanje važno, predviđeno je da banke za svaki svoj novi proizvod, uz obavještenje o tom proizvodu koje Narodnoj banci dostavljaju, moraju da joj na odobrenje dostave i tačan način na koji planiraju da ga reklamiraju.\nSve te novine svakako će izmijeniti način na koji smo banke do sada predstavljali javnosti, a na nama je da iznađemo odgovarajući način i pravu mjeru oglašavanja koja će omogućiti da građani budu dobro informisani, da pravila budu poštovana, a klijent zadovoljan.


SZTR ČUTURA - Pravila korišćenja sajta\nSuper User\tUncategorised 17 novembar 2021\t Pogodaka: 96\nDatum poslednje izmene: 17.11.2021.\nPosetom sajta www.cutura.rs prihvatate uslove korišćenja sajta navedene u daljem tekstu. Molimo Vas da ih pažljivo pročitate i upoznate se pravilima istih, jer bilo kakvo korišćenje ove internet stranice podrazumeva Vaše prihvatanje uslova i pravila korišćenja navedenih u ovom dokumentu.\nSZTR ČUTURA zadržava pravo da izvrši delimične ili potpune promene web sajta ili opštih uslova upotrebe, bez prethodne najave. Stoga, molimo Vas da sledeći put kada posetite naš sajt, ponovo proverite uslove kako biste bili upoznati sa eventualnim promenama do kojih je došlo.\nSvi detalji, dokumenta, ilustracije i žigovi koji su objavljeni na ovom sajtu su u vlasništvu SZTR ČUTURA. Ništa sadržano na ovoj web stranici se ne može tumačiti kao dozvola za korišćenje bilo kog žiga koji je prikazan na ovom internet sajtu.\nKorišćenje sajta podrazumeva pretraživanje sajta, štampanje sadržaja web stranice ili čuvanje u elektronskom obliku i pristup i korišćenje sadržaja koji se nalaze na sajtu, pod uslovom da sva autorska prava i zaštitni žig SZTR ČUTURA budu sačuvani. Korišćenje bilo kojeg dela ove web stranice u komercijalne svrhe ili njegovo uklapanje u bilo koju drugu publikaciju ili web stranicu je strogo zabranjeno.\nSZTR ČUTURA je prikazao detaljne informacije koje se nalaze na ovom web sajtu koristeći interne i eksterne izvore, po svom najboljem saznanju i uverenju, i neprestano nastoji da proširi i ažurira te informacije. Informacije na ovom web sajtu namenjene su isključivo predstavljanju SZTR ČUTURA i njegovih usluga. SZTR ČUTURA ne daje garanciju kompletnosti, pouzdanosti, blagovremenosti ili tačnosti informacija na ovom web sajtu, bilo izričito ili prećutno. SZTR ČUTURA nema obavezu održavanja materijala i usluga dostupnih na ovoj web stranici, niti dostavljanja povezanih ispravki ili dopuna, te Vas stoga molimo da imate na umu da ove informacije, iako tačne na dan kada su objavljene, mogu biti zastarele. Stoga Vam preporučujemo da proverite svaku informaciju koju pročitate na ovom web sajtu pre nego što je upotrebite u bilo kom obliku. Ukoliko su Vam potrebni bilo kakvi saveti ili instrukcije u vezi sa našim uslugama, molimo Vas da nam se direktno obratite.\nPristupanjem ovom sajtu, korisnici ovog web sajta izjavljuju da su saglasni s činjenicom da koriste pristup ovom web sajtu i njegovom sadržaju na sopstveni rizik. Ni SZTR ČUTURA, niti treće strane koje učestvuju u pisanju, produkciji ili prenošenju ovog web sajta ne mogu biti odgovorni za bilo kakvu direktnu, slučajnu, posledičnu, indirektnu ili bilo kakvu drugu štetu, troškove, gubitke ili povrede koje nastanu kao rezultat pristupa ili nemogućnosti pristupa ovom web sajtu, te korišćenja ili nemogućnosti korišćenja ovog web sajta, ili kao rezultat činjenice da ste se oslonili na informacije date na ovom web sajtu.\nTakođe, SZTR ČUTURA ne prihvata odgovornost za bilo koji gubitak prouzrokovan virusima koji mogu zaraziti Vaš kompjuter ili bilo koju drugu imovinu kroz upotrebu, pristup ili preuzimanje bilo kog materijala sa ove web stranice. Ukoliko odlučite da preuzimate materijal sa ove web stranice, činite to na sopstvenu odgovornost.\nPrenošenjem ili prijemom informacija sa ovog sajta ne zasniva se poslovni odnos odnos između Vas i SZTR ČUTURA, te niko od koristika ovog sajta ne treba da postupa, niti da se uzdrži od postupanja, na osnovu bilo koje informacije na ovom sajtu. Slanje poruka putem elektronske pošte ni u kom smislu ne obavezuje SZTR ČUTURA na zasnivanje poslovnog odnosa sa bilo kojim korisnikom ovog sajta.\nOvaj web sajt sadrži linkove/reference za web sajtove trećih lica. Obezbeđujući takve linkove, SZTR ČUTURA ne daje svoju saglasnost u pogledu sadržaja tih web sajtova. SZTR ČUTURA ne prihvata nikakvu odgovornost za dostupnost ili sadržaj tih web sajtova, niti odgovornost za štetu ili povredu koje nastanu kao rezultat korišćenja njihovog sadržaja, u bilo kom obliku. SZTR ČUTURA ne daje nikakvu garanciju da stranice za koje postoje linkovi pružaju informacije bilo kojeg kvaliteta. Korisnici pristupaju takvim web sajtovima na vlastiti rizik.\nKorisnik ovog web sajta je u potpunosti odgovoran za sadržaj i tačnost informacija koje šalje Bali Detox Centru kao i za nekršenje prava bilo koje treće strane na koju se eventualno odnose te informacije. Korisnik daje svoj pristanak Bali Detox Centru da objavi takve informacije, kao i da iste koristi u svrhu statističke analize ili za bilo koje druge poslovne svrhe, uključujući ali ne ograničavajući se na reprodukciju, razvoj, reklamiranje, prodaju i marketing, bez ikakvog ograničenja i bez ikakve naknade korisniku.\nDostavljanjem informacija korisnik daje garanciju da poseduje vlasnička prava nad poslatim informacijama i materijalom, i da ima pravo, odnosno pristanak za postavljanje privatnih informacija, odnosno materijala, te da korišćenje istih od strane SZTR ČUTURA neće povrediti prava treće strane. SZTR ČUTURA ni u kom slučaju nije obavezi da objavi ili koristi dostavljene informacije ili materijal. Prilikom korišćenja web sajta i bilo kojih informacija ili materijala koji se nalaze na istom, korisnik je u obavezi da postupa u skladu sa svim primenjivim propisima.\nSZTR ČUTURA u dobroj nameri izdaje periodični kratki informator (newsletter) koji će se distribuirati korisnicima websajta koji se prethodno budu registrovali za prijem ovakvih informatora.\nNewsletter može sadržati sve informacije koje se nalaze na websajtu (vesti, promotivne ponude SZTR ČUTURA, obaveštenja, promotivne ponude poslovnih partnera, itd.) koje se nalaze na websajtu. Informacije mogu biti prenete sa websajta u kraćoj formi sa mogućnošću linka ka celom tekstu na samom websajtu.\nKorisnici sajta imaju mogućnost da se samostalno prijave na listu za distribuciju newsletter-a. U svakom trenutku na sajtu će im biti na raspolaganju unos prijave na listu. SZTR ČUTURA će vršiti proveru prijavljene email adrese i na listu će uvrstiti samo onu email adresu koju korisnik dodatno potvrdi. Pored osnovnog formulara za prijavu, SZTR ČUTURA korisnicima može ponuditi i druge načine prijave u okviru registracije za određene posebne sadržaje na websajtu ili prilikom slanja poruke putem kontakt formulara na sajtu. U tom slučaju prijava na newsletter listu ne može biti podrazumevana opcija, već isključivo korisnik može da je naknadno odabere prihvatanjem ovih posebnih pravila korišćenja newsletter-a.\nOdjava email adrese sa liste za newsletter mora biti dodatno potvrđena slanjem verifikacione email poruke korisniku. Nakon brisanja korisnika sa liste SZTR ČUTURA upućuje korisniku email poruku kojom potvrđuje odjavu.\nSvim prijavljenim korisnicima SZTR ČUTURA garantuje primenu pravila o zaštiti podataka o ličnosti. Prilikom uređenja newsletter-a i njegove distribucije SZTR ČUTURA će poštovati važeće zakone o oglašavanju i druge koji mogu regulisati tu oblast.\nAko imate bilo kakva pitanja ili primedbe u vezi sa sajtom SZTR ČUTURA, molimo Vas da nas kontaktirate putem kontakt forme na sajtu ili na telefon koji možete pronaći na stranici Kontakt.\nOva Pravila korišćenja čine kompletan ugovor između odgovarajućih strana i u potpunosti zamenjuju sve prethodne ugovore, pismene ili usmene, koji se tiču iste tematike. Bilo kakva odstupanja od odredbi ugovora biće efektivna samo ukoliko su načinjena pismeno od strane SZTR ČUTURA.\nSZTR ČUTURA može, u bilo kom trenutku, bez prethodnog obaveštenja promeniti ove Uslove korišćenja i bilo koje druge informacije sadržane na ovom websajtu tako što će ažurirati stranicu.\nSamim korišćenjem sajta SZTR ČUTURA pristajete na ova pravila i uslove, i nikakav poseban pristanak od strane korisnika nije potreban da bi ga ova Pravila obavezivala. Poznavanje ovih Pravila korišćenja sajta SZTR ČUTURA u svakom trenutku predstavlja obavezu korisnika websajta.


"Nadam se da ćemo sredinom ove godine imati konačno to telo za koje se ja lično, kao i svi mi, zalažemo, zbog bolje, odgovornije i transparentnije vlasti, što je i suština svega", rekao je zamenik gradonačelnika Vranja, Nenad Antić.\nDžeklin Vilijams Bridžers, direktorka USAID Projekta za odgovornu vlast, je objasnila da je po istraživanju Centra za slobodne izbore i demokratiju (CeSID) za potrebe ovog projekta, korupcija jedna od ključnih stvari koje brinu državljane Srbije.\n"Istraživanje se bavilo percepcijom građana o tome kakvi su napori i aktivnosti na polju borbe protiv korupcije. Videli smo da je jedino što se na tom spisku ključnih problema našlo ispred korupcije bila nezaposlenost i niske zarade", istakla je Vilijams Bridžers.\nOna je dodala da je smanjenje korupcije od ključne važnosti za privredni razvoj Srbije, ali i za njeno pridruživanje Evropskoj uniji.\n"Da je korupcija veoma ili izuzetno raširena u Srbiji, navelo je 57 procenata ispitanika, a naše istraživanje je takođe pokazalo da su građani Srbije slabo upoznati sa postojanjem lokalnih antikorupcijskih planova, i svega jedan od 20 ispitanika znao je da ovakvi instrumenti postoje", rekla je Vilijams Bridžers.\nJedan od ključnih aspekata kada se radi o ovoj temi jeste kako se stvari sprovode u praksi, iako postoje i zakoni i podzakonska akta, naglasila je Vilijams Bridžers. Stoga je potrebno da građani, koji su korisnici usluga, budu angažovani, jer – smatra predstavnica USAID – oni na najbolji način mogu da vide da li nešto što je njima potrebno funkcioniše ili ne, i šta lokalna samouprava treba da uradi da popravi to stanje.\nAgencija SAD za međunarodni razvoj (USAID), naglasila je Vilijams Bridžers, kroz ovaj projekat podržava napore Vlade Srbije u borbi protiv korupcije i poboljšanju i promovisanju dobre uprave, kako na nacionalnom, tako i lokalnom nivou.\n"Mi pružamo tehničku pomoć lokalnim vlastima kako bismo poboljšali primenu i sprovođenje lokalnih planova za borbu protiv korupcije, kako bismo sproveli sisteme zaštite uzbunjivača, povećali transparentnost funkcija vlasti i poboljšali angažovanje građana u procesu donošenja odluka na lokalnom nivou", rekla je direktorka USAID Projekta za odgovornu vlast.\nOna je istakla da se Vranje prepoznaje kao jedan od pionira u razvoju lokalnih antikorupcijskih politika u Srbiji, pošto je ovaj grad LAP izradio još 2015, pre nego što je to postala obaveza lokalnih samouprava po osnovu Akcionog plana za Poglavlje 23.\nVilijams Bridžers je dodala da revizija i finalizacija LAP, po modelu koji je izradila Agencija za borbu protiv korupcije, i formiranje LAF u Vranju, u velikoj meri zavise od aktivnog učešća javnosti u celom procesu, ne samo od lokalne administracije.\n"Grad Vranje će sad uskladiti i ojačati postojeći LAP i uspostaviće infrastrukturu koja će moći da podrži efikasno sprovođenje ovog plana. Hteli bismo da pozovemo sve građane i organizacije civilnog društva da uzmu aktivnog učešća i odgovore na javni poziv koji je grad Vranje nedavno objavio, i da učestvuju u radnim grupama za reviziju LAP-a, kao i da daju konstruktivne ideje i predloge kada se taj LAP objavi", rekla je ona.\nVilijams Bridžers je rekla da je Grad Vranje jedan od poštovanih partnera USAID-a, sa kojim je agencija potpisala Memorandum o saradnji novembra 2018.\n"Naša saradnja obuhvatiće i podršku većoj transparentnosti lokalne vlasti i poboljšanju učešća građana u planiranju budžeta, a osim toga pružićemo podršku i kod sprovođenja ovog plana za Vranje i uspostavljanju tela za praćenje", podvukla je ona.\nNemanja Nenadić, programski direktor Transparentnosti Srbija, rekao je da je u Srbiji borba protiv korupcije decenijama među prioritetima centralnih i lokalnih vlasti, ali da stanje "nije zadovoljavajuće", ni po pitanju primene već postojećih zakona, ni kada je reč o komunikaciji koja bi trebalo da postoji između organa vlasti, s jedne strane, i onih koji se suočavaju sa korupcijom – građana i privrednika – s druge.\nDa stvari idu nabolje može se primetiti i u kontekstu zakonskih rešenja, rekao je Nenadić, jer je, kako je naveo, prošle godine izmenjen Zakon o lokalnoj samoupravi i, između ostalog, sada će svi gradovi i opštine morati da menjaju svoje statute.\nPrema njegovim rečima, tako ćemo dobiti situaciju da na lokalnom nivou važe neka bolja pravila od onih koje imamo na nivou cele zemlje, "kad je recimo reč o javnim raspravama o budžetu koje će na lokalnom nivou biti obavezne".\n"To je šansa za svaku lokalnu samoupravu da pokaže da može bolje i da otvori tu proceduru prema građanima i tako odagna sumnje da se njihov novac troši na neki pogrešan način ili da su odluke o trošenju tog novca pod nekim koruptivnim uticajima", istakao je Nenadić.\nOn je dodao da organizacija Transparentnost Srbija ne može biti zadovoljna time što gotovo ni jedna opština nije usvojila antikorupcijski plan u roku koji je definisan strateškim aktom i što je donedavno gotovo polovina gradova i opština u Srbiji bila bez ovih dokumenata. Situacija se, međutim, popravlja, pa Nenadić ističe da postoji neka vrsta "zdrave konkurencije", da ljudi iz lokalnih samouprava žele da budu bolji nego njihovi susedi, da se pokažu pred građanima formiranjem ovih tela i mehanizama za borbu protiv korupcije.\nNenadić je rekao da će koristiti iskustva koja je Vranje imalo do sada u ranijim koracima ka izradi LAP-a.\n"Možda se neki pitaju čemu revizija ako Vranje već ima usvojen LAP. Suština je u tome da bi trebalo da se taj proces uradi kako bi na adekvatan način bile obuhvaćene sve one mere koje su prepoznate u modelu LAP-a koje je Agencija za borbu protiv korupcije predložila", istakao je Nenadić.\nRekao je da je "početni, minimalistički" cilj proći kroz sve te mere, ali da to ne znači da ono što je Vranje unelo u sadašnju verziju LAP-a, a što je van tog modela, treba odbaciti.\n"Radna grupa bi trebalo da pogleda sve te aktivnosti i da zadrži sve što može da bude neka dodata vrednost", istakao je Nenadić.\nSuština i smisao čitavog procesa izrade ovog plana jeste da se ode dalje od onog što je Agencija prepoznala u modelu kao neke opšte stvari koje se primenjuju na svaku lokalnu samoupravu, naglasio je on.\n"Ako ne budemo kao krajnji produkt imali i neke dodate aktivnosti, ne bih bio zadovoljan tim procesom, jer sigurno da svaki grad ili opština ima neke svoje vrlo specifične stvari koje su kod njih problem, a drugde možda nisu", objasnio je Nenadić.\nOn je podsetio da je 22. januar rok za prijavljivanje za predstavnike organizacija civilnog društva i građane koji imaju iskustva u ovoj oblasti, da učestvuju u radnoj grupi koja radi reviziju LAP-a.\n"Zašto bi trebalo da se prijavite? Pre svega ukoliko imate ideju o tome da bi određeni problemi koje prepoznajete u Vranju mogli da se reše kroz neke dodatne mere u odnosu na one koje su zapisane u modelu LAP-a koji je publikovala Agencija. Druga stvar je da ispratite kako će taj proces da teče i da date neke konkretne predloge u vezi sa rokovima do kada treba sprovesti pojedine aktivnosti", objasnio je Nenadić.\nPrisutne na konferenciji upoznao je sa svojim pređašnjim iskustvom i primerom dobre prakse iz Novog Pazara, sa čijim predstavnicima lokalne samouprave su USAID Projekat za odgovornu vlast i Transparentnost Srbija sarađivali, kao što za to sad imaju priliku u Vranju.\n"Same sednice radne grupe koja će raditi reviziju LAP-a treba da budu otvorene. Ukoliko neko od građana ili predstavnika nevladinih organizacija bude zainteresovan za određenu oblast o kojoj se raspravlja tog dana – na primer za javne nabavke, urbanizam ili za rad inspekcijskih službi – imaće priliku da samo tom sastanku prisustvuje i dâ svoje predloge", rekao je Nenadić.\nPotom je upoznao javnost sa budućim koracima, rekavši da kada radna grupa bude završila posao revizije LAF-a, predviđeno je da se otvori javna rasprava koja bi trebalo da posluži da se jave i oni koji pre toga eventualno nisu, i da se akt time pročisti i usvoji tako da dobijemo najbolje rešenje.\n"Tu neće biti kraj angažovanju ljudi koji ne pripadaju samim strukturama lokalne vlasti, već bi trebalo da se nakon tog procesa revizije LAP-a formira i telo koje će ga pratiti i koje bi trebalo da bude potpuno nezavisno od lokalne administracije čiji rad prati. Verovatno će negde u martu biti sve spremno da se taj proces formiranja tela za praćenje primene LAP-a obavi", podvukao je Nenadić.\nKada se to nezavisno telo nadležno za praćenje LAP-a oformi, a koji će se "verovatno nazvati LAF", tek tad će biti predviđeni i definisani i uslovi za članove tog tela.\n"Pre svega su bitni uslovi u pogledu integriteta, a postoje i uslovi koji se tiču nepovezanosti sa samim vlastima, jer u LAF-u ne bi trebalo da bude neko ko pripada strukturama lokalne samouprave", rekao je Nenadić.\nPodsetio je Nenadić da je Vranje i ranije "u nekoj određenoj meri" bilo aktivno u antikorupcijskim inicijativama, te da se seća da je pre desetak godina bilo jedan od gradova koje je imalo telo za praćenje primene etičkog kodeksa.\n"Poenta je u tome da očigledno postoji spremnost da se radi na ovu temu. Nije uzaludan posao za lokalnu samoupravu da se potrudi i uradi nešto i u vezi sa borbom protiv korupcije, bez obzira na to što, kada je o ovoj temi reč, glavne poluge moći i odgovornosti leže na republičkim organima", zaključio je programski direktor Transparentnosti Srbija.\nZamenik gradonačelnika Vranja, Nenad Antić, rekao je da je Grad, potpisivanjem Memoranduma o saradnji sa Agencijom SAD za međunarodni razvoj (USAID) u sklopu realizacije projekta "Projekat za odgovornu vlast", od Agencije i Transparentnosti Srbija dobio svu potrebnu logističku i tehničku pomoć, kao i svo potrebno znanje i iskustvo u njegovoj realizaciji.\n"Nadam se da ćemo ovog puta doći do LAF-a. Znate da smo u prethodnom periodu došli do poslednje faze, kada je komisija uputila predlog za izbor članova LAF-a Skupštini grada. Međutim, jedan od kandidata je odustao i ušli smo u vakuum jer smo imali samo dva kandidata za članstvo", rekao je Antić.\nUSAID Projekat za odgovornu vlast udružio se sa organizacijom Transparentnost Srbija kako bi, pored Vranja, pružili tehničku pomoć Raški, Šapcu, Vrnjačkoj Banji i Sjenici, opštinama i gradovima koji su iskazali "rešenost i posvećenost" tome da poboljšaju postojeće ili izrade nove lokalne antikorupcijske planove, kao i da uspostave nezavisna tela za praćenje njihovog sprovođenja.\nNENADIĆ: ZAKON O SLOBODNOM PRISTUPU INFORMACIJAMA OD JAVNOG ZNAČAJA JEDAN OD NAJBOLJIH ANTIKORUPCIJSKIH PROPISA\nNemanja Nenadić, programski direktor organizacije Transparentnost Srbija, istakao je i da je Zakon o slobodnom pristupu informacijama od javnog značaja "veoma bitan i za LAP", jer je jedna od oblasti o kojoj se vodi računa i primena ovog zakona, a "generalno kroz ceo LAP se provlači pitanje transparentnosti rada".\n"Ono što ne valja u novom Nacrtu izmena i dopuna Zakona jeste namera da se jedan deo preduzeća u državnom vlasništvu isključi iz primene zakona. Ostalo bi da se zakon odnosi na javna preduzeća, ali ne i na ona koja su organizovana u nekom drugom obliku, kao što su društva sa ograničenom odgovornošću ili akcionarska društva", rekao je Nenadić.\nTa stvar ne valja zato što, prema njegovim rečima, sve veći broj preduzeća menja svojinski oblik, bez obzira što ostaju u državnom vlasništvu.\n"Recimo, Železnice nisu više javno preduzeće, već je stvoreno nekoliko posebnih preduzeća koji su organizovani kao akcionarska društva. Brojna su preduzeća koja više ne bi potpadala pod ovaj zakon", objasnio je Nenadić.\nDrugi problem je nešto što se ne tiče lokalnog nivoa, a to je da se Narodna banka izuzima iz nadležnosti poverenika jer ne bi više bila moguća žalba, istakao je Nenadić.\n"Sa druge strane, taj nacrt zakona sadrži brojne korisne predloge. Recimo oko izrade informatora o radu, proširuje se krug organa koji bi morali da ih rade. Ne možemo, međutim, sabirati te pluseve i minuseve, pa odmeravati. Jednostavno, ne bi smelo da se dopusti da se zakon pokvari, pošto je to jedan od najboljih antikorupcijskih propisa koji je Srbija donela", apostrofirao je Nenadić.


29-05-2020 11:59 Srbija Politika Video\nPredsednik Demokratskog saveza Kosova Isa Mustafa kaže da sednica Skupštine na kojoj će se glasati za novu vladu Avdulaha Hotija može da bude sazvana za sutra, ili najkasnije za ponedeljak.\nKurti broji poslednje dane na čelu vlade u Prištini (Foto: Jutjub)\nMustafa je rekao da je odluka Ustavnog suda očekivana i da će poštovati svaku odluku.\n"Mi nemamo sastanke predsedništva, postoje konsultacije u vezi sazivanja sednice Skupštine. Videćemo sa predsednikom poslaničke grupe i sa našim kandidatom za premijera kada će biti sazvana sednica Skupštine, ali i sa našim partnerima iz ABK, Nisme i drugim partnerima. Postoji šansa da sutra bude održana sednica, a postoji i mogućnost da se održi u ponedeljak, ako je sve u redu”, rekao je Mustafa.\nKonjufca: Biće protesta širom KiM\nVršilac dužnosti ministra spoljnih poslova Gljauk Konjufca rekao je da će odluka Ustavnog suda izazvati građanski revolt i nezadovoljstvo na KiM.\n"Stav Pokreta Samoopredeljenje je da će odluka izazvati građanski revolt, koji dolazi iz prirodnog nezadovoljstva koje na KiM više nema smisla i od danas se stvara politički sistem u kojem ako niste osvojili 51 odsto glasova, onda niste osvojili nijedan glas", rekao je Konjufca.\nUstavni sud je noćas odlučio da da pravo predsedniku Hašimu Tačiju u vezi sa dekretom za mandat vlade.\nU Ustavu je navedeno da je predsednik postupao u skladu sa članom 82. stav 2. Ustava povodom davanja mandata Avdulahu Hotiju za premijera iz redova DSK.\nTači: Poštujte odluku Ustavnog suda\nPredsednik Kosova Hašim Tači pozvao je lidere institucija i političkih stranaka da poštuju odluku Ustavnog suda koji je njegovu uredbu o imenovanju Avdulaha Hotija iz DSK za mandatara za sastav nove vlade proglasio ustavnom i istakao da sada treba što pre formirati novu vladu.\n"Kao predsednik zemlje pozdravljam odluku Ustavnog suda, kojom se otvara put ka formiranju nove Vlade. Vodio sam računa o svakom svom koraku koji sam preduzimao, poštujući Ustav. To je potvrđeno jednoglasnom odlukom sudija Ustavnog suda", rekao je Tači.\nTači je naveo da je potrebna nova i efikasna vlada i pozvao na očuvanje ustavnog poretka.\n"Pozivam institucionalne i stranačke lidere da rade zajedno kako bi smo omogućili demokratski prelaz vlasti. Takođe pozivam medije i civilno društvo da daju svoj doprinos tranziciji. Moramo da sačuvamo ustavni poredak. Da se fokusiramo na ono što je najvažnije za građane KiM i da donesemo razvoj i prosperitet na KiM, da se usredsredimo na razvoj ekonomije i prevazilaženje situacije oko pandemije", poručio je Tači.\nOn je rekao i da je se mora nastaviti sa reformama i pozvao EU da donese odluku o viznoj liberalizaciji za KiM. Tači je podvukao i da se u narednom periodu mora ojačati odnos KiM sa Sjedinjenim Američkim Državama.


U četvrtak, 19. januara, pokrajinski sekretar za socijalnu politiku, demografiju i ravnopravnost polova, Predrag Vuletić i Jadranka Novkov, pomoćnica pokrajinskog sekretara za socijalnu politiku posetili su opštinu Novi Bečej i održali radni sastanak sa čelnim ljudima opštine.\nPredsednik opštine Novi Bečej, Saša Maksimović, upitan za cilj radnog sastanka, odgovorio je: “Tema je iznalaženje načina za rešenje pitanja dvorca Hertelend. Ono što je naš današnji zadatak jeste da pronađemo rešenje i predložimo Republici ubacivanje dvorca Hertelendi u sistem socijalne zaštite s obzirom na to da je on prilično nesretno napravljen u prethodnom periodu. Ne mislim, pri tom, samo u građevinskom smislu, već nije postojao ni plan šta će se uraditi kada se rekonstrukcija završi.” Predsednik Maksimović je dalje objasnio da se radi o tome da je neophodno pronaći održiv sistem finansiranja po završetku građevinskih radova, a tek onda trebalo bi da se pristupi projektovanju, izgradnji i adaptaciji. Upitan o trenutnom stanju pomenutog dvorca u Bočaru, on kaže: “Danas nismo išli u zajednički obilazak, bili smo pre nekih mesec dana. On je u istom stanju u kakvom je bio i tad. Njega je relativno lako završiti u građevinskom smislu, ali pitanje je kako ga finansirati po završetku i zato je bitno da on postane deo sistema”. Naročit akcenat, prvi čovek opštine stavio je na to da lokalna samouprava nije odustala od dvorca Hertelend i da se radi na pronalaženju adekvatnog rešenja.\nSekretar Predrag Vuletić nadovezao se na reči predsednika opštine naglasivši da je ovo druga zvanična poseta opštini Novi Bečej, te da je u pitanju, pre svega radni sastanak. “Ono što možemo reći jeste da smo celu ovu godinu proglasili godinom socijalne zaštite i da ćemo sigurno da obiđemo sve i jednu od 45 lokalnih samouprava u Vojvodini, da utvrdimo šta su glavni ciljevi i da utvrdimo šta je ono od čega možemo da počnemo, šta je nulto stanje sistema socijalne zaštite”. On je još jednom istakao značaj potrebe da socijalna zaštita bude dostupna svakom građaninu kako Pokrajine, tako i cele države. S tim u vezi, on je rekao i da je bitno zaokružiti godinu socijalne zaštite i u što većoj meri uključiti opštinu Novi Bečej u ovaj sistem. Upitan o situaciji vezanoj za dvorac Hertelend, sekretar Vuletić rekao je: “Ono što se desilo tamo, o tome će rešavati neke druge institucije i, nadam se, i da presude. Ono što možemo reći i što smo i rekli prilikom posete predsednika pokrajinske vlade jeste da su ogromna finansijska sredstva tamo uložena. Dovoljno je da bilo koji građanin prošeta kroz dvorac Hertelendi i da vidi da od toga nema ništa.” Ipak, on je izrazio i spremnost pokrajinske vlade da učestvuje u pronalaženju rešenja za sporno stanje u Hertelendu: “Do kraja meseca ili početkom sledećeg, formiraćemo jedan savet ili radnu grupu koja će se baviti time šta ćemo da uradimo kada je dvorac Hertelend u pitanju. Ono što možemo očekivati u prvoj polovini godine je mreža ustanova socijalne zaštite na teritoriji autonomne pokrajine Vojvodine koju ustanovljava republička Vlada. Pokušaćemo da pre toga, u dogovoru sa svim bitnim institucijama, odlučimo šta je potreba dvorca Hertelend. Sa ljudima iz struke, iz pokrajinske vlade i republičke vlade pokušaćemo da se dogovorimo da li i u kojoj meri, kog tipa i u kom broju korisnika ćemo da uradimo dvorac Hertelend”.\nSastanak vrha opštinske vlasti sa predstavnicima Sekretarijata nastavio se iza zatvorenih vrata.\nDa se podsetimo, predstavnici pokrajinske (vlade uključujući i sekretara Vuletića) i lokalne samouprave posetili su dovrac Hertelend u okviru radne posete predsednika pokrajinske vlade, Igora Mirovića, prvog novembra 2016. godine o čemu je portal WEBINFO svojevremeno i izveštavao.


Građani Federacije BiH u bankama drže 6,4 milijarde KM — Radio Velkaton : Radio Velkaton\nRadio Velkaton > Biznis > Građani Federacije BiH u bankama drže 6,4 milijarde KM\n9. Septembar. 2014. Biznis, Izdvojeno, Vijesti\nGrađani Federacije BiH u bankama drže 6,4 milijarde KM\nPoslovne banke u Federaciji BiH tokom prvih šest mjeseci i 2014. uspjele su ostvariti rekordnu dobit u iznosu od 85,3 miliona KM, saopćeno je iz Agencije za bankarstvo FBiH.\nPozitivan finansijski rezultat od 94,7 miliona KM ostvarilo je 16 banaka, a gubitak u poslovanju od 9,4 miliona KM iskazan je kod jedne banke, tako daje ukupna neto dobit 85,3 miliona KM, što je najbolji poslovni rezultat ostvaren u posljednjih pet godina.\nVidljiv je privredni oporavak ekonomije BiH, pored ostalog, i po tome što je u prvih šest mjeseci 2014. ukupan kapital povećan je za 3 posto, odnosno za 72 miliona KM i zaključno sa 30. junom iznosio je 2,4 milijarde maraka, kao i po kreditnim plasmanima koji su porasli za 2 posto ili 238 miliona KM, te po rastu privatnih depozita.\nIstina, ukupni depoziti u prvoj polovini 2014. smanjeni su za 1 posto ili za 111 miliona KM, no štedni depoziti građana u istom periodu porasli su za 3 posto ili 184 miliona KM i u prvoj polovini 2014. građani Federacije BiH imali su na štednji 6,4 milijarde KM.


Izvor: 011vodič.com, 22.Nov.2019, 09:37\nBivši premijer Kosova Ramuš Haradinaj izjavio je danas da je bio glavni inicijator uvođenja takse od 100 odsto na proizvode iz Srbije i BiH i da smatra da nova Vlada Kosova ne bi trebalo da ih ukine sve do priznanja nezavisnosti.\nHaradinaj je rekao da su, pre nego što je uvedena taksa od 100 odsto, sprovedene opsežne analize, prenosi RTK.\n„Pre uvođenja takse, konsultovali smo se sa policijom, carinom i drugim institucijama o tome da li ćemo moći taksu, ako je >> Pročitaj celu vest na sajtu 011vodič.com << uvedemo, da je zadržimo i saglasili smo se da ćemo moći“, rekao je Haradinaj.\nPrema njegovim rečima, ni Aljbin Kurti ni Vjosa Osmani ne treba da strahuju od takse, jer međunarodna zajednica neće tražiti da se ona ukine.\n„Nema razloga za povlačenje takse, jer je tema takse potrošena, a međunarodna zajednica neće tražiti da se ukine i verujem da je Kurti neće ukinuti“, rekao je Haradinaj.\nThe post Haradinaj: Taksu zadržati do priznanja appeared first on 011vodic.com.\nRadio Televizija Vojvodine: Ljajić: Zbog taksi Prištine Srbija izgubila skoro 400 miliona evra\nBlic: Ljajić: "Zbog taksi Prištine Srbija izgubila skoro 400 MILIONA EVRA"\nRTS: Taksa Prištine i dalje na snazi – "ne zanima ih šta potrošači traže"


Dnevni horoskop za 11.oktobar.\nOvan – horoskop za 11.oktobar\nImate neke realne prepreke u ostvarivanju željenih ciljeva i ambicija, i uopšte ne znate kako da ih rešite, pa i počinjete da se nervirate i samo pravite još veće greške.\nStalno se svađate sa partnerom oko nekih sitnica i gluposti, i ne razumete da li on tako pokušava da vam nešto dokaže i pokaže, ili je jednostavno u pitanju njegov temperament, ali vam sve to baš počinje svakako dosta da smeta.\nBoli vas kičma i jedva se krećete, pa je poželjno da se javite lekaru ali i da na dalje menjate baš i radikalno i svoje navike, i da počnete da se pridržavate saveta lekara, jer ovo nije prvi put da vi imate ovakav problem.\nBik – horoskop za 11.oktobar\nPotrebno je da se oslonite na svoju inteligenciju, te i na sposobnost da se u svakoj situaciji zaista lako snađete i da razmišljate logički, i uspećete da sve olako i brzo rešite u svoju korist.\nPartner je vrlo posesivan i stalno je sklon da drami bez ikakve potrebe, i iako vam to u početku nije baš toliko smetalo, sada smatrate da je u pitanju odraz nepoverenja i nepoštovanja vaše čiste i iskrene ljubavi prema njemu.\nProverite funkciju i status hormona štitne žlezde, jer neki nespecifični simptomi mogu da ukazuju na poremećaj rada ovog organa, a koji je važan za praktično sve organske sisteme.\nBlizanci – horoskop za 11.oktobar\nImate izglede da odete na neko skoro poslovno putovanje, te da napredujete u poslu i da najzad i promenite svoje dosadašnje saradnike, jer nisu bili dovoljno dobri za posao, iako su vama lično svi bili dragi.\nIspunjava vas osećanje sreće, jer ste napokon shvatili da treba da živite svoj život punim plućima, i da ne osećate grižu savesti, niti potrebu da se bilo kome pravdate za svoje odluke i postupke.\nMuči vas preskakanje srca i neki povremeni bol u grudima, i obavezno otiđite kod kardiologa i odradite test opterećenja, srčane parametre i EKG, jer imate naslednu predispoziciju za bolesti srca.\nRak – horoskop za 11.oktobar\nOdličan dan za posao i napredak, i moguć je čak i neki novčani bonus, pa ćete imati sasvim lep priliv materijalnih sredstava, ali nemojte kao i obično da sve olako potrošite, jer vam je prešlo u naviku da se bahatite i da trošite na luksuz teško zarađeni novac.\nIako ste vi zaista uvek verni osobi koju volite, neki uporni udvarači vas stalno saleću, i morate da budete i drski i bezobrazni, kako biste im stavili do znanja da su naporni i navalentni preko svake granice i mere.\nZdravlje vam je dosta solidno, ali ipak izbegavajte neka kolektivna okupljanja, jer je sada sezona raspiratornih infekcija u punom zamahu, i imunitet vam još uvek nije sasvim stabilan.\nLav – horoskop za 11.oktobar\nPotrebno je da uvek budete sigurni u sebe i u svoje odluke, ali i da uvažavate mišljenja i predloge saradnika, iako ne morate da se sa njima na kraju složite i vaša reć će ipak verovatno biti zadnja.\nIako ste u dugoj i stabilnoj vezi, vama se stalno neko udvara i pokušava da vas navede na razna iskušenja, ali ste vi verni partneru i takav kiks vam zaista ne treba jer ste srećni i ispunjeni.\nProverite svoj krvni pritisak, jer iako imate propisanu terapiju koju pijete redovno, simptomi hipertenzije se ne povlače i opet su izraženi kao i pre nego što ste počeli da pijete lekove.\nDevica – horoskop za 11.oktobar\nVraćali ste se bez potrebe na neke svoje prethodne neuspehe, i oni su vam stvarali blokadu u poslu i kočili vam napredak, pa ste najzad shvatili da u vašoj firmi niko ne vrednuje ono što je pre bilo već se ceni radi i zalaganje, a ne ono što vam neke ljubomorne kolege namerno iza leđa kažu i tako pokušavaju da vas sabotiraju.\nAko ste slobodni, postoji šansa da pronađete onu pravu i iskrenu ljubav, i da se najzad skrasite i osnujete svoju porodicu, o čemu već dugo i maštate.\nProverite krvnu sliku, i posebno obratite pažnju na vrednosti masnoće u krvi, jer imate zaista baš jednu predispoziciju za aterosklerotične promene krvnih sudova, koje su faktor rizika za srčani i moždani udar.\nVaga – horoskop za 11.oktobar\nDanas je prava prilika da se dokažete u svom poslu i da sve svoje potencijale i znanje, iskoristite kao glavne adute da zapečatite svoju svetlu budućnost u firmi u kojoj radite.\nPrema partneru sa kojim ste već dugo u vezi, imate i jednu divnu ljubav i nežnost, ali i osećaj poštovanja i neke velike obaveze zbog svega onoga što je za vas činio, i koliko vam je pažnje i razumevanja poklanjao kada ste bili u problemima.\nMuči vas upala mokraćne bešike, i potrebno je da odete kod lekara po određene antibiotike, a do tada možete da pijete više tečnosti, i da uzimate neke čajeve namenjene za ovu vrstu problema.\nŠkorpija – horoskop za 11.oktobar\nVerujte u sebe i imajte poverenja u svoj tim saradnika, te naučite i da pravite kompromise i da kada je potrebno malo spustite loptu, pa i da analizirate neke sledeće korake, pre nego napravite greške.\nImaćete neka velika iskušenja pred sobom u emotivnoj vezi, ali će ljubav sve da pobedi i na kraju ćete biti srećni sa osobom koju iskreno volite i sa kojom ste uvek delili i dobro i loše.\nImate česte vrtoglavice, i malaksali ste i hvata vas jeza i drhtavica, pa je pametno da proverite nivo glukoze u krvi, posebno ako imate neku genetsku predispoziciju za šećernu bolest.\nStrelac – horoskop za 11.oktobar\nVažno je da umete da pokažete tolerantnost i razumevanje za ljude sa kojima radite, jer ste i vi nekada bili početnik u poslu i nemojte nikada da zaboravite kako su i vama drugi pomagali, i da ste zbog toga dospeli na lidersku poziciju, jer bi vam bilo teže da ste sve morali sami.\nUmesto da stalno maštate o nekim idealnim vezama, ipak je pametnije da izlazite više i da zaista upoznajete ljude, jer je možda neko ko je baš za vas idealan, bliže nego što mislite.\nProverite sluh, jer je neka akutna upala srednjeg uva ostavila možda i neke komplikacije i/ili teže posledice nego što ste očekivali, i sami ste primetili da u poslednje vreme slabije čujete.\nJarac – horoskop za 11.oktobar\nMorate da verujete u bolje sutra i u svoj napredak i ostvarenje ciljeva i ambicija, jer pesimističan i negativan stav će samo da vas koči i sputava, pa se malo pokrenite i razmišljajte optimistično.\nAko ste slobodni, ovo je baš pravi period za neka nova poznanstva, strastvene avanture i flert, a možda na kraju i za neke prave i iskrene romanse, koje mogu da završe brakom.\nStalno ste pod stresom, i neke zaista ozbiljne simptome uporno ignorišete jer se bojite da odete kod lekara.\nVodolija – horoskop za 11.oktobar\nNe smete da dopustite da vas strah od neuspeha koči i blokira, te sve nove projekte prihvatite kao jednu motivaciju i izazov, jer ako im priđete sa bojazni da nećete uspeti, realno je da ćete i da baš stalno pravite greške i prepreke sami sebi.\nIako ste mislili da će neka avantura da vam bude lepa i zabavna i da ćete na kraju i da uživate i da se opustite, precenili ste svoje srce i kajanje i žal za propuštenom prilikom će vas svakako baš na kraju i stići.\nMorate da počnete da trenirate i da se hranite zdravije i uzimate vitamine, jer pored toga što ste sasvim ukočeni i imate i višak kilograma, imunitet vam je stvarno loš i stalno ste bolesni.\nRibe – horoskop za 11.oktobar\nNemojte da mešate emocije i posao, i važno je da u svakom trenutku budete profesionalni i baš i pribrani, i da sve što ste za danas planirali i odradite najbolje što možete, bez uplitanja osećanja.\nStalno vas neko pritiska da je vreme da se skrasite, i to počinje da vas nervira i umara, pa ste vi skloni da se ponašate drsko, i da stavite ljudima oko sebe do znanja da je vaš privatni život samo vaša stvar.\nOsećate se loše u poslednje vreme, i stalno vam je muka i povraćate, pa ako imate mogućnosti da danas odležite i ne idete na posao, to bi bilo odlično rešenje.


Evo kako se Grčka bori za svoj natalitet... Za svako novorođenče daje 2.000 evra! | Vestinet.rs\nPočetna AKTUELNO\tEvo kako se Grčka bori za svoj natalitet… Za svako novorođenče daje 2.000 evra!\nEvo kako se Grčka bori za svoj natalitet… Za svako novorođenče daje 2.000 evra!\nGrčka vlada donela je odluku da će roditeljima za svako novorođno dete isplatiti 2.000 evra u cilju zaustavljanja pada nataliteta i odlaska mladih u druge ekonomski mnogo razvijenije zemlje sveta.\nU nastojanju da podstakne mlade porodice da imaju više dece, grčka vlada od sada isplaćuje dodatak roditeljima posle rođenja svakog deteta.\nVlasti se nadaju da će ova mera značajno pomoći u zaustavljanju pada nataliteta.\nBroj stanovnika Grčke je po prvi put u istoriji zemlje počeo da se znatno smanjuje, što je zabrinulo tamošnje vlasti koje su se odlučile da hitno delovanje.\nDomna Mikailidou, zamenica ministra za rad i socijalna pitanja Grčke, rekla je novinarima da ovom pronatalitetnom merom žele da poruče roditeljima, posebno mlađim generacijama, da je država uz njih i da želi da im finansijski pomogne nakon što dobiju novo dete.\n„Svaka majka, takođe, treba da zna da porodici uz ovu pomoć neće biti toliko skupo da podiže dete kao do sada“, rekla je Mikailidou, napominjući da je povećanje stope nataliteta jedan od najvažnijih prioriteta grčke vlade.\nPored isplate 2.000 evra za svako novorođenče, vlada će preduzeti još mera radi rešavanja problema mladih roditelja, olakšavajući im i pristup vrtićima.\nOčekuje se da će samo u 2020. godini ukupni izdaci za svako novorođenče ovu zemlju koštati oko 123 miliona evra.\nPrema poslednjim podacima Eurostata, broj stanovnika Grčke će se smanjiti za jednu trećinu između 2016. i 2080. godine, dok će do 2050. godine 36 odsto stanovništva ove zemlje biti starije od 65 godina.\nNeverovatna reakcija psa kada je saznao da će gazde dobiti bebu (VIDEO)\nOvo svi imate u kući: Izum koji će vas oduševiti…(VIDEO)\nNeverovatno: Ovom Rusu je pala trafika na glavu a on…(VIDEO)\n2.000 evraGrčka vladanovorođno detesvako


Naučnici iz Rusije kažu da su spremni da za 30 dana naprave lek za koronavirus - Politički.rs\n“Eksperimentalni lek za specifičnu terapiju infekcije biće deo antivirusnih imunoglobulina iz krvi čoveka, izvađen iz plazme pacijenata koji su se oporavili od koronavirusa. Očekuje se da će razvoj leka trajati 30 dana”, saopštila je pres služba Instituta.\nZa pravljenje leka biće potrebno oko 500 mililitara krvne plazme osobe koja je ozdravila od COVID-19, bolesti koju uzrokuje koronavirus.\nPretpostavlja se da će se lek davati intravenski.\nZa finansiranje razvijanja leka naučnicima je potrebno šest miliona rubalja (76.000 dolara).\nDo danas je koronavirusom, koji je potekao iz Kine, širom sveta zaraženo više od 850.000 ljudi, a umrlo više od 42.000.\nU Rusiji je do sada potvrdjeno ukupno 2.777 slučajeva zaraze, ozdravilo je 190 pacijenata, a umrla su 24.\nTagged: KORONAVIRUS, LEK, NAUČNICI, RUSIJA


Gradonačelnik Zoran Adžić: U 2020. godini nastavak infrastrukturnih ulaganja u Gradišku | Radio televizija Gradiška 98,8 MHz\nGradonačelnik Zoran Adžić: U 2020. godini nastavak infrastrukturnih ulaganja u Gradišku\nJedan od najznačajnih datuma za daljnji razvoj Gradiške je dobijanje statusa grada u aprilu 2019.godine, izjavio je gostujući u emisiji“Bilans stanja“ Radio Gradiške gradonačelnik Gradiške, Zoran Adžić.\n„To nam je puno značilo u 2019. i značiće i u narednom periodu, prije svega da se organizujemo kao jedna ozbiljna, odgovorna i transparentna lokalna uprava prema privrednicima i građanima grada Gradiška“, istakao je Adžić i dodao da se Gradišci otvaraju nove mogućnosti, između ostalog pristup EU fondovima i saradnja sa gradovima Evropske unije.\nAdžić je 2019.godinu ocijenio veoma uspješnom godinom u kojoj su realizovani brojni infrastrukturni projekti i započete kapitalne investicije.\n“Gradiška je tokom 2019.godine od Vlade Republike Srpske, Evropske komisije iraznih razvojnih agencija, dobila 35 miliona KM grant sredstava i jedina smo lokalna uprava koja je dobila grant od Njemačke razvojne banke i Švicarske razvojne agencije u iznosu od 14 miliona evra za rekonstrukciju postojeće i izgradnju primarne i sekundarne kanalizacione mreže i izgradnju glavnog gradskog prečistača otpadnih voda”, istakao je Adžić.\nGradonačelnik Adžić je rekao da su u Agroindustrijsku zonu u Novoj Topoli u 2019.godini uložena 4 miliona KM za izgradnju oborinske kanalizacije i asfaltiranje i dodao da je riječ o jednoj od najuređenijih privrednih zona u regionu gdje je trenutno u sedam kompanija zaposleno 600 radnika ,a postoji i interes autrijskih i njemačkih kompanija za realizaciju razvojnih projekata na prostoru Agro zone u Novoj Topoli, kao i lokalnih privrednika.\n“Zahvaljujući Vladi Republike Srpske u toku su završni radovi na obilaznici oko grada Gradiške, završen je carinski terminar, a započeti su i radovi na izgradnji mosta na rijeci Savi”, istakao je Adžić. Govoreći o putnoj infrastrukturi Adžić je istakao da je u 2019.godini urađeno 16 kilometara ruralnih puteva i dodao da je prije nekoliko dana asfaltirana dionica puta Podgradci-Mrakovica.\n“Za dvije i po godine urađeno je 65 kilometara ruralnih puteva u svim mjesnim zajednicama na području Gradiške”, naglasio je Adžić.\nAdžić je rekao da je Gradiška u 2019.godini bila jedno veliko gradilište i da će to biti i u 2020.godini. Na prostoru grada grade se poslovno-stambene zgrade,u pripremi je izgradnja velikog tržnog centra, u toku je izgradnja trga Veljku Čubriloviću, a tokom godine biće riješeno nekoliko parking prostora, dok je u MZ Mašići u toku rekonstrukcija objekta Osnovne škole.\n“Kapitalna investicija je Sportska dvorana, radovi su u toku i očekujem da ćemo je predati na upotrebu do aprila ove godine”, rakao je gradonačelnik Gradiške.\nAdžić je naglasio da Gradska uprava nastoji da bude u funkciji privrednika, građana ,a prije svega mladih ljudi i dodao da je renoviran Društveni dom u Vrbaškoj dok je u Novoj Topoli, uz pomoć Vlade Srbije, u završnoj fazi rekonstrukcija Doma kulture , a završen je i regulacioni plan uređenja Nove Topole.\nGradonačelnik Adžić je rekao da je Skupština grada Gradiška krajem godine usvojila budžet grada za 2020.godinu i dodao da osim socijalne, budžet ima i razvojnu komponentu.\nAdžić je naglasio da će i u 2020.godini biti nastavljeno infrastrukturno ulaganje, izgradnja putne mreže na cijelom području Gradiške, podrška razvoju privrede, mladima i sportistima.\nAdžić je ovom prilikom svim građanima Gradiške poželio srećne predstojeće praznike, a Radio Gradišku je pohvalio kao medij koji je otvoren za sve koji žele da pomognu da se Gradiška razvija i da ide naprijed.\nBožićni prijem za sveštenstvo Srps...\nGradonačelnik darovao prvorođenu b...


Zatvaranje centra Požarevca svakog dana od 18 do 04?\nPOČETNA LOKALNE VESTI // POŽAREVAC Zatvaranje centra Požarevca svakog dana od 18 do 04?\nKao što je to bila praksa nekoliko decenija u Požarevcu, osim prošle godine kada centar grada nije bio zatvaran zbog potpune rekonstrukcije Sinđelićeve ulice, od petka, 12. juna trebalo bi da počne zatvaranje nekoliko ulica u centru Požarevca za saobraćaj sve do jeseni, nezvanično saznaje Urban City.\nZatvaranje bi trebalo da počne ovog petka od 18 časova. Izmena režima saobraćaja bi ako sve ostane kao i prethodnih godina trebalo da obuhvati Tabačku čaršiju, Trg oslobođenja, deo Drinske ulice i Lenjinovu svakog dana od 18h do 04h.\nPRETHODNI ČLANAKOd 498 testiranih samo 21 osoba imala antitela koronavirusa\nSLEDEĆI ČLANAKOdržana sednica Gradskog štaba za vanredne situacije\nTabačnica Resident 10/06/2020 at 14:41\nMene lično više brine nedostatak policije u kasnim večernjim i ranim jutarnjim satima jer ispred Skroz Dobre Pekare stalno imamo neke fizičke obračune koji su propraćeni užasnim kricima i vapajima.


Svilanović: Četiri tačke za regionalno ekonomsko područje na Zapadnom Balkanu\nBeta 29. juna 2017. 05:45\nGeneralni sekretar Saveta za regionalnu saradnju (RCC) Goran Svilanović izjavio je u Dubrovniku da bi na samitu za Zapadni Balkan, u Trstu 12. jula, zemlje regiona trebalo da usvoje višegodišnji akcioni plan za stvaranje regionalnog ekonomskog područja koje ima za cilj bolju ekonomsku povezanost regiona.\n„Prva celina je ono što bih ja nazvao CEFTA plus. CEFTA omogućava potpunu liberalizaciju trgovine unutar regiona. Ono što je plus i što se nalazi u ovom programu jeste potpuna liberalizacija trgovine uslugama (osiguranje, bankarstvo i slično) i uklanjanje takozvanih bescarinskih barijera koje bi trebalo da omogući povećanje trgovine u regionu“, naveo je generalni sekretar RCC-a.\nOn je rekao da se drugi element plana o formiranju regionalnog ekonomskog područja odnosi na povećanje mobilnosti radne snage unutar zemalja Zapadnog Balkana, automatsko priznavanje diploma i standardizaciju profesije.\nPre njegovim rečima, treći element odnosi se na investicije i reformu investicione politike koji bi omogućila da se region prema spolja predstavi kao zajednička investiciona destinacija i harmonizuju nacionalne investicione politike.\n„Četvrti blok je digitalizacija. Tu su vlade jako otvorene i žele da se dogovore o usaglašavanju romiga medju ovih šest ekonomija regiona. Da on bude zajednički i da ide ka nuli – da u jednom koraku postanemo puni deo EU, bar u toj oblasti“, rekao je Svilanović.\nKako je naveo, dobra vest koja će doći sa samita u Trstu jeste da je region u stanju da se dogovori da funkcioniše kao regionalno ekonomsko područje.\nSvilanović je rekao da će se u okviru pregovora razgovarati o putanjama optičkih kablova u regionu kako bi strani investitori i kompanije mogle da investiraju novac.


Lingvističke aktuelnosti » Broj 6\nUčenje srpskog jezika na daljinu (N. Milićević-Dobromirov, M. Petrovski)\nSpisak odbranjenih doktorskih disertacija iz oblasti jezičkih nauka na Filozofskom fakultetu u Nišu (D. Veljković)\nUpisano u kategoriju: Bibliografije, Broj 6\n1. Dr Mladen Jovanović: Lingvistička analiza stila Viljema Foknera u romanu „As I Lav Dying” (1980).\nKonferencija američkog Nacionalnog saveta organizacija ređe predavanih jezika (D. Šipka)\nUpisano u kategoriju: Hronika, Broj 6\nOd 6. do 8. aprila 2001. u gradu Vašingtonu (Washington, DC) održana je četvrta godišnja konferencija američkog Nacionalnog saveta organizacija ređe predavanih jezika (National Council of Organizations of Less Commonly Taught Languages – skraćeno: NCOLCTL, strana organizacije na Mreži je: http://www.nflc.org/projects/NCOLCTL).\nKognitivna lingvistika u 2001. godini (D. Šipka)\npoljskom gradu Lođu održana je od 19. do 22. aprila ove godine konferencija pod naslovom Kognitivna lingvistika u 2001. godini. Njeni organizatori, veoma aktivna grupa anglista tamošnjeg univeriziteta pod rukovodstvom profesorice Levandovske-Tomaščik (koja spada u vodeće evropske kognitiviste), zamislili su je kao priliku da se porazgovara o stanju kognitivne lingvistike na pragu novog milenijuma.\nMeđunarodna konferencija o medijima i kulturi (J. Petrović)\nMeđunarodna konferencija o medijima i kulturi održana je u periodu od 10. do 15. maja, u organizaciji Fakulteta za društvene nauke Univerziteta u Ljubljani. Zvanični program sastojao se od referata i diskusija koje su bile usmerene na različite vidove percepcije medijskih i kulturnih oblika komunikacije.\nVIII Međunarodna letnja škola kognitivne lingvistike (J. Ajduković)\nSofija, Novi bugarski univerzitet, od 9. do 28. jula 2001. Organizatori: Novi bugarski univerzitet, Bugarska akademija nauka, bugarsko Društvo za kognitivne nauke, Centralni i istočnoevropski institut za kognitivne nauke i Robert J. Glushko & Pamela Samuelson Foundation of San Francisco.


E-uverenja Poreske uprave bez plaćanja administrativnih taksi Poreska uprava Republike Srbije je od 01.03.2019. godine omogućila poreskim obveznicima podnošenje zahteva i izdavanje poreskih uverenja elektronskim putem bez potrebe fizičkog dolaska poreskih obveznika u filijale Poreske uprave, čime je dat značajan doprinos razvoju elektronske uprave u Srbiji koja je usmerena ka uspostavljanju elektronskih usluga. Preko portala […]\nIzmene i dopune stupaju na snagu i primenjuju se od 1. januara 2020. godine. Najvažnije izmene se tiču sledećeg: izvršeno je preciziranje kada fer vrednost ne može činiti osnovicu poreza na imovinu; definisani su objekti namenjeni za primarnu poljoprivrednu proizvodnju (za koje važi poresko oslobođenje od poreza na imovinu); predviđeni su slučajevi kada obveznik koje […]\nU cilju unapređenja sistema paušalnog oporezivanja sačinjen je aplikativni softver koji na transparentan način, preko portala Poreske uprave (unosom elemenata od značaja za utvrđivanje poreske obaveze) fizičkom licu – budućem preduzetniku dostavlja informaciju o iznosu poreske obaveze u slučaju otvaranja preduzetničke delatnosti. Takođe, putem softvera omogućena je automatizacija procesa u postupku utvrđivanja obaveza i donošenja […]\nShodno članu 27. stav 1. tačka 1) Zakona o porеzu na dobit pravnih lica (“Službеni glasnik RS” br. 25/01 … 95/18, u daljеm tеkstu Zakon), kapitalni dobitak obvеznik ostvarujе prodajom, odnosno drugim prеnosom uz naknadu (u daljеm tеkstu: prodaja) nеpokrеtnosti kojе jе koristio, odnosno kojе koristi kao osnovno srеdstvo za obavljanjе dеlatnosti uključujući i nеpokrеtnosti u izgradnji. […]\nPoslanici u Narodnoj skupštini Republike Srbije razmatraju Predlog zakona o izmenama i dopunama Zakona o rokovima izmirenja novčanih obaveza u komercijalnim transakcijama. Ciljevi predloženog zakona su sledeći, preduzimaju se i dalji koraci u procesu digitalizacije kroz praćenje evropskih i svetskih trendova u elektronskom poslovanju, doprinosi se transparentnosti rada kao države, tako i privrednih subjekata. Smanjuje […]\nDana 23. decembra je na sednici Narodne skupštine Republike Srbije usvojen Zakon o izmenama i dopunama Zakona o Centralnom registru obaveznog socijalnog osiguranja. Najznačajnija izmena se odnosi na produženje roka za ažuriranje podataka u Centralnom registru obaveznog socijalnog osiguranja za podnosioce jedinstvene prijave na obavezno socijalno osiguranje do 31. decembra 2020. godine. Naime, u skladu […]\nNovousvojeni deo člana 85. Zakona o porezu na dohodak građana glasi: 17) naknada isplaćena preduzetniku ili preduzetniku paušalcu koji obavlja aktivnosti uz naknadu za istog nalogodavca ili za lice koje se u smislu zakona kojim se uređuje porez na dobit pravnih lica smatra povezanim licem s nalogodavcem (u daljem tekstu: povezano lice s nalogodavcem), i […]\nMinimalna zarada od 01.01.2020\nZakon o radu propisuje da zaposleni ima pravo na minimalnu zaradu za standardni učinak i vreme provedeno na radu. Minimalna zarada se utvrđuje na osnovu minimalne cene rada, vremena provedenog na radu i poreza i doprinosa koji se plaćaju iz zarade. Minimalna cena rada se utvrđuje u neto iznosu po radnom času za kalendarsku godinu. […]\nAutomatsko preknjižavanje BOP\nComments Off on Prednosti za novosnovane preduzetnike\nOdredbama Zakona o izmenama i dopunama Zakona o porezu na dohodak građana („Službeni glasnik RS“, br. 86/19) od 01.01.2020. godine novoosnovanim preduzetnicima iz oblasti računovodstvenih, knjigovodstvenih i revizorskih poslova, poslova poreskog savetovanja i iz oblasti autograne (automehaničari, autoelektričari, autolimari, vulkanizeri i dr.) omogućeno je da budu paušalno oporezovani.Međutim, postojeći preduzetnici iz navedenih delatnosti koji vode […]


Sokobanja Vaučeri :: Smeštaj sa vaučerom u Sokobanji\nDobrodošli na SOKOBANJA ONLINE! VAUČERI ZA ODMOR U SOKOBANJI!!!\nNa turističkom internet portalu Sokobanja.online se možete u svako doba dana i noći informisati za smeštaj u Sokobanji sa vaučerom, SOKOBANJA APARTMANI, SOKO BANJA STUDIJA, SOKOBANJA SOBE I VILE ZA ODMOR SA VAUČEROM, turističke atrakcije i znamenitosti banje pod Ozrenom a takodje možete i da rezervišete kako privatni tako i hotelski smeštaj u Sokobanji. Za sve goste koji prvi put doleze u ovaj velelepni predeo Srbije, Sokobanja je prava turistička destinacija za odmor, rehabilitaciju i lečenje.\nSokobanja se nalazi u jugoistočnoj Srbiji na oko tridesetak kilometara od auto-puta Beograd-Niš gde se isključujete kod Aleksinca. Sama banja je smeštena na obroncima planine Ozren u kotlini koju čine četiri planine: Ozren, rtanj, Bukovik i Devica gde izvire reka Moravica koja protiče kroz Sokobanju.\nSokobanja u svojoj turističkoj ponudi ima mnoštvo uredjenih izletišta za šetnju, odmor i relaksaciju a sve to na nepunih 2 kilometara od centra banje. Osim izletišta, Sokobanja je obogatila turistički sadržaj akva parkom Podina, wellness i spa cemtrom Soko Terme, Nataly spa centar, a uskoro očekujemo i završetak rekonstrukcije hotela Sunce koji će biti jedan od najboljih hotela u regionu sa 5 zvezdice. Osim svega navedenog, Sokobanja se može pohvaliti da skoro dva veka traje organizovani turizam u Banji pod Ozrenom. Privatni smeštaj u Sokobanji iz godine u godinu beleži porast kako u kvalitetu tako i u proširenju svojih turističkih ponuda za sve domaće i inostrane turiste. Novi apartmani, Studija i sobe prve kategorije su sredjeni po najnovijim evropskim standardima tako da mogu da zadovolje i najprohtevnjieg gosta, a tradicija bavljenjem organizovanog turizma u Sokobanji (180 godina), su garant usluge i kvaliteta. U Sokobanji ima oko 700 registrovanih stanodavaca koji se trude da svakom gostu maksimalno izadju u susret za svaku sitnicu, tako da Vam turistički vodič za Sokobanju i neće trebati, osim po koja karta ili plan banje. Smeštaj u banji se deli na: apartmane, studija, sobe prve kategorije, sobe druge kategorije, kuće i vile za odmor i hotelski smeštaj. U apartmanskoj ponudi ima jednosobni, dvosobni i trosobni apartmani, dok se kuće i vile izadaju po vrlo povoljnim cenama za razliku od drugih konkurentskih turističkih mesta u Srbiji. Turizam u Sokobanji je osnovna privredna grana kojom se bavi skoro 80% od ukupno dvadeset i dve hiljade stanovnika Opštine Sokobanje, dok se ostali meštani bave poljoprivredom i seoskim poslovima.


Dosada je osećanje koje, kao i druga osećanja, ima svoju logiku i svrhu. Dosadu osećamo kada procenimo da se nalazimo u situaciji u kojoj ne možemo ostvariti ono što želimo. Neprijatnost dosade nas motiviše da se pokrenemo i napustimo situaciju u kojoj ne možemo ostvarivati svoje želje i odemo u neku drugu situaciju u kojoj to možemo. Ovu vrstu dosade, koja je povezana sa situacijama, nazivamo „situaciona dosada“.\n“Kako je naš zadatak da pripremimo decu za samostalan život u ljudskom društvu, važno je da ih naučimo kako da podnose dosadu, kako da im ne bude dosadno, kako da na osnovu osećanja dosade otkriju šta je ono što žele.”\nMeđutim, ako bismo mi, kao odrasli, stalno napuštali situacije u kojima nam je dosadno, imali bismo mnoge negativne posledice. Kako je naš zadatak da pripremimo decu za samostalan život u ljudskom društvu, važno je da ih naučimo kako da podnose dosadu, kako da im ne bude dosadno, kako da na osnovu osećanja dosade otkriju šta je ono što žele.\nDosađivanje u simbiozi\nMalo dete nije u stanju da upravlja svojim osećanjima. Ono je, u prve četiri godine, sa roditeljem u odnosu koji zovemo primarna simbioza, a za koji je karakteristično da dete doživljava sebe i roditelja kao jedno biće. Kada dete kaže: „Mama, meni je dosadno!“, ono traži od roditelja da ga zabavi, da mu ponudi neku aktivnost u kojoj će se osetiti prijatno. Dete misli da je roditelj kriv ako mu je dosadno i zato je u stanju da se ljuti na roditelja kada mu ne posvećuje pažnju.\nU ovom periodu je sasvim u redu da roditelji zabavljaju dete, ali treba da znaju da je njihov pravi cilj da pomognu detetu da nauči da samo osmišljava svoje vreme.\nUčenje samostalnog prevazilaženja dosade\nVeć pri kraju primarne simbioze, roditelji treba da uče dete da je ono to koje treba da, kada mu je dosadno, pronađe nešto što bi želelo i moglo da radi. Kada dete kaže da mu je dosadno, roditelj treba da odgovori: „A šta bi mogao/la da radiš sada?“ Tipičan odgovor deteta je: „Ne znam.“ Tada roditelj treba da nabroji nekoliko aktivnosti koje bi detetu mogle biti zanimljive i da mu prepusti da izabere. Na ovaj način ga roditelj uči kako da razmišlja kada oseti dosadu, da sebe zapita šta bi moglo da radi, a zatim da izabere – da se odluči za jednu od aktivnosti.


eksplozija - Sputnjik Srbija\nEksplozija u Mostaru: Oštećena vozila i ugostiteljski objekat\nU mostarskom naselju Tekija noćas je odjeknula snažna detonacija, a tom prilikom oštećena su tri automobila i ugostiteljski objekat.\nČeško Ministarstvo finansija priprema zahtev za naknadu štete nastale od eksplozije skladišta municije u selu Vrbjetice, izjavio je premijer te zemlje Andrej Babiš govoreći u parlamentu.\nČeški tužilac: Iste osobe odgovorne za eksploziju u skladištu i trovanje Skripalja\nDevet osoba, među kojima su i deca, povređeno je u ekploziji koja je izbila oko 16.30 sati na uglu ulica Milorada Jovanovića i Galipoljske, u beogradskoj opštini Čukarica.\nRano jutros odjeknula eksplozija u Kruševcu\nU kruševačkom naselju Bivolje u ranim jutarnjim satima eksplodirala je bomba.\nEksplozija automobila u Donjecku, povređen komandant bataljona Narodne milicije\nKomandant jednog od bataljona Narodne milicije samoproglašene Donjecke Narodne Republike zadobio je više rana od gelera nakon što je aktivirana eksplozivna naprava u automobilu, saopštio je portparol Narodne milicije za Sputnjik.


Amerikanci se vraćaju na velika vrata i hoće Srbiju za partnera, a OVO JE NJIHOV PLAN ZA BALKAN - ISTOK - www.istokrs.com | Vijesti iz Istočne Hercegovine\nHome /Društvo, Izdvojeno, Svijet/Amerikanci se vraćaju na velika vrata i hoće Srbiju za partnera, a OVO JE NJIHOV PLAN ZA BALKAN\n“Istorijsko pomirenje” Srbije i Sjedinjenih Američkih Država, obnavljanje angažmana Vašingtona na ovdašnjem prostoru, ali i stalno američko vojno prisustvo u jugoistočnoj Evropi, za šta bi poslužio Bondstil.\nSve ovo su predlozi strategije Atlantskog saveta SAD i izveštaja “Balkan napred – nova američka strategija za region”, koji je predstavljen danas u Vašingtonu a na kojima su bili ministri spoljnih poslova regiona, ali i političari i stručnjaci s obe strane Atlantika. Ova strategija ujedno može biti i nagoveštaj smera koji bi SAD mogle da zauzmu u spoljnoj politici, imajući u vidu da je rađena u saradnji sa administracijom prve godine mandata predsednika SAD Donalda Trampa sa zvaničnicima Kapitol hila i sa timom potpredsednika Majka Pensa.\nTo bukvalno znači povratak Amerike na velika vrata na Balkan, imajući u vidu da je poslednjih godina povukla i oslabila dizgine, a primat u vođenju atlantskih integracija preuzela EU. Nagoveštaj aktivnije politike mogla bi da bude i najava stupanja na scenu državne sekretarke Kondolize Rajs, kao medijatora u dijalogu između Beograda i Prištine, te da bi u njenom delokrugu mogli da budu i Bosna i Hercegovina i Kosovo.\n30 odlazaka na međunarodne vežbe VS finansirale su SAD\nIzvršni potpredsednik Atlantskog saveta Dejmon Vilson je ocenio da ako Vašington ne bude više angažovan, rizikuje izbijanje krize na Balkanu. Precizirao je i da je u okviru toga bezbednost važan segment u kojem SAD mora da poveća prisustvo.\n– Zalažemo se za tranziciju baze Bondstil – od sedišta Kfora do stalnog američkog prisustva u jugoistočnoj Evropi, da promoviše taj uticaj širom regiona. I to zajedno sa ostalim američkim snagama, bilo u Rumuniji, Turskoj ili Grčkoj. Da one postanu deo ove jednačine, odnosno da imamo snage stacionirane na Balkanu, što će nam omogućiti da radimo na izgradnji kapaciteta i na partnerstvu, naročito sa Srbijom, Crnom Gorom, Hrvatskom, Albanijom. Osnova bi bile snage koje su danas prisutne na Kosovu – objašnjava Vilson.\nRanije je zvaničnik Stejt departmenta Hojt Brajan Ji i specijalac za Balkan upozorio da Rusija produbljuje napore u pokušajima da utiče na politiku na Balkanu, te ne čudi to što je važan deo te strategije i politička dinamika.\n– Zalažemo se za unapređenje istorijskog procesa pomirenja sa Srbijom i za to da budemo istinski posrednik u postizanju stvarnog napretka na političkom frontu kada je reč o dijalogu Beograda i Prištine ili u pružanju pomoći Grčkoj i Makedoniji da budu saveznici u budućnosti – rekao je Hojt Ji.\nGovoreći o strategiji, bivši ambasador Srbije u SAD Ilija Vujačić kaže da će Amerika dati podršku svim zemljama koje idu ka EU i koje rade na stabilnosti u regionu, tako da tu nema previše iznenađenja.\n– Oni su na autopilotu, što znači da će podržati sve zemlje koje su na evropskom putu u pokušajima da uđu u EU pod uslovom da se poštuje stabilnost i da se ispunjavaju postepeno kriterijumi učlanjenja u EU – napominje Vujačić.\nBivši diplomata Vladislav Jovanović kaže ne čudi ta strategija jer je SAD-u važno da izvrši kompletan uticaj na Balkanu, imajući u vidu da ravnoteža snaga ide u korist drugih centara moći.\n– To je i deo sadašnje ofanzive prema Rusiji, treba im da ne budu saplitani malim problemima, među kojima su Srbija, Makedonija i BiH. Balkan mora da bude zadržan u zapadnom integracionom prostoru. To znači da Srbija treba da se nađe u evroatlantskom zagrljaju, pa nude stvari koje su privlačne, a u stvari su kontradiktorni. Pre toga bi trebalo da se okrenu samokritici zbog politike koju su zastupali poslednjih godina – kaže Jovanović.\nPredlozi američkog Atlantskog saveta\nNajvažnije tačke strategije\nIstorijsko pomirenje sa Srbijom kao najvećom zemljom u regionu\nObnavljanje angažmana SAD na prostoru zapadnog Balkana\nDa Bondstil od sedišta Kfora postane sedište stalnog prisustva SAD u jugoistočnoj Evropi\nStalno vojno angažovanje\nŠef srpske diplomatije Ivica Dačić učestvovaće danas na konferenciji Atlantskog saveta o Zapadnom Balkanu koja se održava u Vašingtonu i prisustvovati radnom ručku o Kosovu i Metohiji. Dačić će imati bilateralni sastanak sa pomoćnikom državnog sekretara SAD za Evropu i Evroaziju Vesom Mičelom, a u Beloj kući učestvovaće na zajedničkom sastanku ministara spoljnih poslova regiona sa savetnikom za nacionalnu bezbednost SAD Herbertom Rejmondom Mekmasterom.\nSnažne veze sa svim vojskama na zapadnom Balkanu\nPotpredsednik SAD Majk Pens rekao je pre nekoliko meseci u Podgorici da Rusija hoće na silu da crta nove granice, i time bukvalno nagovestio veću ulogu SAD na ovim prostorima.\n– SAD su odbacile bilo kakav pokušaj korišćenja sile u regionu i šire. Zapadni Balkan sam odlučuje o svojoj budućnosti – rekao je Pens.\nTražiće da Rusija promeni akcije koje su izazvale sankcije.\nPens je rekao da ga je američki predsednik Donald Tramp poslao kao znak posvećenosti Balkanu.\n– Tramp me poslao kao znak trajuće posvećenosti Balkanu. SAD će nastaviti da pod predsednikom Trampom podržavaju svakog od vas – rekao je Pens na Samitu Jadranske povelje, i dodao da “SAD ostaju posvećene celovitoj Evropi u kojoj vlada mir”. “Nastavićemo da snažimo veze između vojske SAD i vojski na Balkanu”, dodao je Pens.\nRusi pomogli Dodiku da pobedi na izborima\nRusija je dala tajnu podršku Miloradu Dodiku da 2014. pobedi na izborima za predsednika Republike Srpske, navodi se u dokumentu Evropskog parlamenta. Istraživanje o uticaju Rusije na zapadni Balkan letos je uradio Istraživački servis Evropskog parlamenta i ono je postalo dostupno i za parlamentarce iz BiH i regiona koji su nedavno boravili u Briselu. Ne precizira se na koji način je Rusija pomogla Dodiku, ali evropska istraživačka mreža “Bellingcat” ranije je podsećala da je Dodik bio u poseti kod ruskog predsednika Vladimira Putina nekoliko dana pred izbore na kojima je pobedio Ognjen Tadić za 7.469 glasova više. Prema istom izvoru, Rusija je preko grupe Kozaka, koji su u to vreme boravili u Banjaluci, pripremala nerede u slučaju da Dodik ne pobedi na izborima.


RTS :: Deca, internet i ciljano reklamiranje – granica od 13 godina i pravila ponašanja\nTehnologija Deca, internet i ciljano reklamiranje – granica od 13 godina i pravila ponašanja\nutorak, 10. sep 2019, 07:22 -> 18:00\nDeca, internet i ciljano reklamiranje – granica od 13 godina i pravila ponašanja\nNedavno je kompanija „Gugl“ kažnjena sa 170 miliona dolara, jer je njen portal za video snimke, „Jutjub“ prekršio Zakon o pravu na privatnost dece. „Jutjub“ je optužen da je sakupljao podatke o deci mlađoj od 13 godina, bez saglasnosti roditelja.\n„Ovde su posmatrali, iz američke Komisije za trgovinu, decu uzrasta do 13 godina. Danas mi možemo da pratimo svakoga ko se nalazi na internetu bez ikakvih problema. Malo bolji programeri mogu da naprave programe za skupljanje raznih podataka, pa i podataka o ličnosti u onoj meri koliko ih korisnik postavlja“, rekao je, gostujući u Jutarnjem programu profesor Petar Kočović, IT stručnjak.\nProfesor objašnjava da davanje podataka kreće već od prijavljivanja na Jutjub, zatim kada se otvara sopstveni kanal, kada se ostavljaju informacije o godinama, polu, lokaciji i da onda kompanije, ne samo Jutjub, već i Fejsbuk, koriste te informacije u svrhu reklamiranja, kako bi se postavljali sadržaji za određenu populaciju.\n„Postoji jedna grupa u Americi koja se zove 'Istina o oglašavanju'. Oni su primetili da deca, prvo su stavili granicu do 11 godina, pa su je podigli na 13, ne mogu da razlikuju, kako kažu – organski sadržaj, znači sadržaj koji se njima servira preko Jutjub kanala, i sadržaja koji se tiču oglašavanja. Za decu je to sve jedno isto, pa su postavili tu granicu od 13 godina kada mogu da razlikuju“, objašnjava profesor Kočović.\nPrema njegovim rečima, postoje kanali gde se indirektno reklamira sadržaj kao što su šminka, kozmetika i igračke za decu, kada deca, na osnovu toga isključivo žele baš te proizvode. Daje primere o tome kako, uz pomoć roditelja, deca otvaraju kanale na Jutjubu, reklamiraju igračke, imaju na milione pratilaca i zarađuju velike sume novca.\nIpak, sistem i društvo su reagovali, problem je postao vidljiv, a na njegovom rešavanju je počelo da se radi.\n„Prema mojim saznanjima, pošto je ovo je počelo 2018. u SAD, a 2019, bukvalno pre nekih 15 do 20 dana je presuda donesena, mislim da Jutjub ima pravo i na žalbu, znači, oni su prvi počeli da tretiraju taj problem i pretpostavljam da će i ostala zakonodavstva da krenu tim putem“, rekao je Kočović koji smatra, da će se „registrovani problem“ u Americi, tako tretirati i u ostalim delovima sveta.\n„U toj, nekoj vrsti optužnice, pošto nije bilo suđenja, već, koliko sam upoznat neka vrsta moderacije, postavljeno je i pitanje o tome da li deca starosti do 13 godina smeju da budu uključena indirektno i direktno u oglašavanje i pod kojim uslovima, tako da će i to pitanje da se reši očigledno vrlo brzo“, smatra profesor Kočović.


Finansijski rat Vašingtona protiv Kine i kolaps dolara | WebTribune\nHome SPEKTAR Finansijski rat Vašingtona protiv Kine i kolaps dolara\nPosted date: септембар 26, 2015 In: SPEKTAR\nKinezi trenutno pokušavaju da oduzmu monopol američkom dolaru. Oni prodaju svoje američke obveznice, istovremeno nagomilavajući zlato i otvarajući regionalne banke za distribuciju sopstvene valute.\nTo će im olakšati pristup tržištima kapitala i zaštititi ih od finansijske manipulacije Vašingtona i Vol strita.\nPlašeći se da će Kina oboriti dolar, SAD su pokušale da unište kinesko tržište povećavajući vrednost kineske valute. Kina je regulisala tržište i izvršila kvantitativno olakšavanje svoje valute kako bi održala niske cene kineskih proizvoda.\nKvantitativno olakšavanje Pekinga je odgovor na finansijske manipulacije Vašingtona i Vol Strita. Štaviše, Vašington se nije nadao da će Kinezi odgovoriti tako što će prodavati američke obveznice.\nFinansijski rat protiv Kine i Rusije: Američki rat protiv „Zajednice sudbine“\nPošto Kina i Rusija menjaju finansijsku arhitekturu sveta, američki dolar postepeno biva neutralisan. Čak se i monopol Vašingtonovog Breton Vuds sistema, koji su formirali Međunarodni monetarni fond (MMF) i Svetska banka, nalazi pred izazovom, a glavni konkurenti su Nova razvojna banka BRICS-a (NDB) i Azijska banka za infrastrukturna ulaganja (AIIB).\nCarstvo SAD je bilo svesno da se čine koraci za menjanje finansijskog poretka, ali tek kada je održan sastanak BRICS-a i Šangajske organizacije za saradnju (SCO) u Ufi, Amerikanci su shvatili da ekonomski rat mora da se proširi sa Rusije i na Kinu.\nBanke i vlasti u Evropskoj uniji su počele da preispituju upotrebu kineske nacionalne valute, juana, kao rezervne valute, ponajviše zbog njegove stabilnosti. To je jedan od faktora koji značajno zabrinjava Vašington i koji je i doveo do finansijskog rata protiv Kine.\nKoristeći spekulacije kao psihološko oružje i manipulaciju tržišta, SAD su pokrenule finansijski napad protiv Kineza. To je učinjeno kroz pokušaj obaranja kineske berze i smanjivanje poverenja investitora u kinesku ekonomiju.\nMeđutim, Peking je reagovao brzo tako što je uveo kontrolu nad povlačenjem ulaganja. To je sprečilo rasprodaju akcija i eksploziju američke finansijske bombe.\nPošto je vrednost juana počela da raste, Peking je sproveo kvantitativno olakšavanje kako bi smanjio vrednost valute i kako bi sprečio opadanje izvoza.\nKongres SAD i Bela kuća su odmah optužili Kineze za finansijsku manipulaciju i zahtevali od Pekinga da ne podešava svoju valutu. Amerikanci su želeli da poremete kinesku ekonomiju i tržište podizanjem vrednosti juana.\nKineski zmaj ponovo udara: Peking se rešio svojih američkih obveznica\nKina se sveti za svaki udarac. Pošto su američke finansijske institucije pokušale da smanje poverenje kineskih investitora psihološkim taktikama, Peking je najavio da je kupio 600 tona zlata u roku od mesec dana i prodao 17 milijardi američkih dolara iz svojih rezervi.\nDakle, Kina je naglo prodala gomilu američkih obveznica, i to čak 143 milijarde dolara u roku od tri meseca, prodavši u avgustu dodatnih 100 milijardi dolara u razmaku od dve nedelje.\nInače, Kinezi su iskoristili ove dolare da kupe sopstvenu valutu, odabravši pravi trenutak za prodavanje američkih obveznica.\nKrah dolara i uspon juana\nVol strit bi trebalo da bude zabrinut zbog mogućih ekonomskih problema u SAD nakon pokušaja potčinjavanja Kine. Usporavanje kineske ekonomije je u stvari odvlačenje pažnje od kraha SAD.\nInače, Peking je odabrao Katar kao svoj centar za regionalnu razmenu u juanima za Bliski istok, s ciljem zaobilaženja američke finansijske strukture i lakšeg pristupa nafti i prirodnom gasu sa Bliskog istoka i iz severne Afrike.\nDeca čudovišta: Priča o potomcima najvećih svetskih diktatora\nSvedočenje preživelog: Stepinac je lično klao srpsku decu u Jasenovcu


Faktor | Ukoliko se usvoji zakon, evo kolike će biti kazne u KS za govor mržnje\n25.02.2020. / 09:18\nPred zastupnicima Skupštine Kantona Sarajevo u utorak će se na sjednici naći Prijedlog zakona o kažnjavanju govora mržnje Kantona Sarajevo na inicijativu zastupnika Damira Marjanovića.\nKako je za Faktor kazao zastupnik Marjanović, govor mržnje "se definiše kao korištenje govora za napad, pogrdno, uvredljivo, zastrašivajuće i uznemiravajuće izražavanje koje potiče na nasilje, mržnju i diskriminaciju".\n- Ovaj zakon ima za cilj da sankcioniše svaki govor mržnje koji je usmjeren prema grupi ljudi ili pripadniku grupe zbog njihove rasne, vjerske, nacionalne ili etničke pripadnosti, porijekla, boje kože, pola, spolnog opredjeljenja, seksualnog opredjeljenja, rodnog identiteta ili kakvih drugih osobina, uključujući, ali ne ograničavajući se na osobe sa invaliditetom i djeca sa poteškoćama – pojašnjava Marjanović.\nIstiče da je u Prijedlogu zakona jasno navedeno da se primarno odnosi na sve one koji se putem novina, radija, televizije, kompjuterskog sistema ili mreže, na javnom skupu ili na drugi način javno služe govorom mržnje.\n- Kako je evidentno, postojeći bh. pravni okvir se fokusira na zabranu diskriminacije i bazira u principu na ograničene kategorije koje štiti, i iskustva govore da se izuzetno rijetko koristi. Prijedlog ovog kratkog, ali više nego jasnog zakona pruža mnogo širu zaštitu i na tragu je najboljih rješenja EU zemalja kada je riječ o zaštiti ranjivih kategorija. Današnje zakonodavstvo Evropske unije također prepoznaje govor mržnje kao oblik diskriminatornog ponašanja te ga kao takvog jasno inkriminira i zabranjuje. Nažalost, mnogo toga što se dešava u našem javnom prostoru proteklih 25 godina prema standardima EU zemalja moglo bi se okarakterizirati kao govor mržnje. Stoga jeste vrijeme da se kroz ovaj zakon urade i prvi koraci ka jasnom sankcioniranju onih koji riječima nerijetko potiču i čine više zla od onih koji to isto zlo na kraju "provode" u stvarnosti – kazao je Marjanović.\nPrijedlogu zakona sadrži i predviđene kazne u slučaju činjenja nekog od navedenih djela.\n- Član jedan predviđa kaznu zatvora do tri godine za onoga ko putem radija, novina, televizije, kompjuterskog sistema ili mreže, na javnom skupu ili na drugi način javno potiče ili poziva na nasilje ili mržnju usmjerenu prema grupi ljudi ili pripadniku grupe zbog rasne, vjerske, nacionalne ili druge pripadnosti.\nKo organizuje ili vodi grupu od tri ili više osoba radi počinjenja navedenih djela kaznit će se zatvorskom kaznom od šest mjeseci do pet godina, a ko učestvuje u udruženju radi činjenja navedenih djela kaznit će se kaznom zatvora do jedne godine - navodi se u Prijedlogu zakona.\nPrijedlog zakona o kažnjavanju govora mržnje\nDamir Marjanovićgovor mržnjeSkupština KS


Vučić i Lajčak: Napredak u dijalogu ključan za pomak na evropskom putu(VIDEO) - Naslovi.net\nVučić i Lajčak: Napredak u dijalogu ključan za pomak na evropskom putu(VIDEO)\nNapredak u pregovorima Beograda i Prištine ključan je za pomak na evropskom putu, saglasili su se večeras u Beogradu specijalni predstavnik EU za dijalog dve strane Miroslav Lajčak i predsednik Srbije Aleksandar Vučić.\nNa zajedničkoj konferenciji za novinare posle sastanka, Lajčak je izjavio da su briselski pregovori ključni za napredak obe strane na evropskom putu, da status kvo nije održiv ni za jednu od njih i da članice Unije očekuju da Beograd i Priština implementiraju sve što je dogovoreno u poslednjih deset godina.\n"I u Prištini i u Beogradu poslao sam istu poruku, da članice EU očekuju da dijalog o sveobuhvatnoj normalizaciji odnosa Srbije i Kosova i svim otvorenim pitanjima bude nastavljen konstruktivno i u dobroj veri. Nemamo interes da održavamo status kvo i spremni smo da dovedemo proces do uspešnog okončanja onoliko koliko su dve strane za to spremne", rekao je Lajčak.\nVučić je kazao da je Srbija posvećena dijalogu sa Prištinom, da je spremna za nastavak dijaloga u svakom trenutku kada bude pozvana u Brisel i da podržava Lajčakove namere da dve strane "politikom kompromisa dođu do rešenja koje bi značilo nezadovoljstvo ili delimično zadovoljstvo za obe strane, a bez ultimatuma i nametnutih rešenja".\nNaveo je da nema rokova za nastavak razgovora sa Prištinom, ali da on očekuje da će to biti u aprilu ili maju i da će zavisiti od formiranja organa kosovskih vlasti.\n"Srbija u dobroj veri učestvuje u razgovorima i pregovorima u želji da postoji razumevanje i za njene državne i nacionalne interese, a ne samo za nacionalne interese Albanaca. Mi smatramo da kompromisni dogovor znači nikome sve, a svakome dovoljno", rekao je Vučić.\nDodao je da je obaveza državnog vrha Srbije da se ponaša odgovorno, ozbiljno i posvećeno, "bez obzira na izjave iz Prištine koje nisu ohrabrujuće", jer "bez ozbiljnog napretka u dijalogu neće biti pomaka na evropskom putu", što je, kako je rekao, strateški politički cilj Srbije.\n"Srbija ne postavlja nikakve rokove za dolazak do kompromisnog dogovora jer je mnogo važnije da napravite nekakav dogovor nego da se ishitrenim rešenjima dođe do katastrofe", rekao je Vučić.\nLajčak je kazao da mu je "drago da je Vučić potvrdio spremnost" da dođe u Brisel u svakom trenutku radi "nastavka puta ka sveobuhvatnom sporazumu o normalizaciji odnosa i rešavanju svih otvorenih pitanja jednom i zauvek".\nNaveo je da je ove nedelje u Prištini imao "korisne i konstruktivne" sastanke s liderom pokreta Samoopredeljenje Aljbinom Kurtijem, sa vršiteljkom dužnosti predsednika Kosova Vjosom Osmani i odlazećim premijerom Avdulahom Hotijem i da nakon te posete "može da kaže da postoji razumevanje da je dijalog od ključnog značaja i da mora da bude nastavljen nakon formiranja kosovskih institucija".\nPovodom izjave Kurtija, pobednika nedavnih parlamentarnih izbora, da mu dijalog sa Srbijom nije među glavnim prioritetima, Lajčak je rekao da "nijedan lider nema luksuz da bira prioritete".\n"Imate prioritete koje birate i prioritete koje morate da prihvatite. Ne vidim nikakav konflikt u prioritetima koje je Kurti odredio za kampanju, ali on razume da je nastavak dijaloga (sa Beogradom) spoljni prioritet broj jedan. On je to prihvatio u našem razgovoru, tako da tu nema konflikta", kazao je Lajčak.\nVučić je rekao da ne vidi da su Albanci spremni za postizanje sporazuma i da zato "nije preveliki optimista", ali da je "dobra vest da su spremni za dijalog i za razgovore".\n"To može da nas dovede do nekih rezultata, to je već pomak i to nije mali posao koji je Lajčak (tokom boravka u Prištini) napravio", kazao je Vučić.\nDodao je da je Beograd spreman za "stvarne kompromise" u dijalogu sa Prištinom i da priznanje Kosova ne može da bude kompromis.\n"Ako kažete da je kompromisno rešenje priznanje, recite mi u čemu je kompromis. Samo bih voleo da čujem u čemu je kompromis. Ako vam neko kaže da su granice onakve kakve su oni postavili, a hoće samo međusobno priznanje, ja tu ne vidim ni želju ni volju za kompromisom", rekao je Vučić.\nOcenio je da "odgovorno ponašanje" Srbije u prethodnom periodu nije donelo dobre rezultate i da u Prištini postoje "velika očekivanja" od nove američke administracije.\n"EU i dalje govori o punoj normalizaciji odnosa što jeste njen mandat i što jeste dogovoreno na nivou UN. Međutim, pod pritiskom SAD Albanci su kao papagaji ponavljali 'međusobno priznanje', ma kako to glupo zvučalo svakome u Srbiji, i onda ja u čestitki američkog predsednika (Džozefa Bajdena) dobijem istu sintagmu koju svi albanski političari ponavljaju kao papagaji, a to je međusobno priznanje", kazao je Vučić.\nLajčak je rekao da je posetu Prištini i Beogradu pripremao sa SAD, sa kojima EU deli isti cilj za Zapadni Balkan.\n"EU ima istoriju veoma dobre i bliske saradnje sa SAD, vraćamo se našoj bliskoj saradnji, pripremili smo ovu posetu zajedno, sa (visokim zvaničnikom Stejt departmenta) Metjuom Palmerom. Pričamo nekoliko puta nedeljno, delimo isti cilj za Zapadni Balkan, a to je pridruživanje Evropskoj uniji", naveo je Lajčak.\nVučić je rekao da misli da Palmer i Lajčak imaju odličnu saradnju, da će SAD da prepuste proces dijaloga Evropskoj uniji i da će ga samo nadgledati.\n"Oni (SAD) su stvorili svoje prištinsko čedo, napravili mu kolevku, ljuljaju ga, poraslo dete do tinejdžera, i dalje ga ljuljaju. Ništa to nije novo za nas, utoliko je za nas važnije da razgovaramo", kazao je Vučić.\nPredsednik Srbije je rekao i da nije zamerio Lajčaku što je tokom boravka u Prištini prisustvovao razgovorima u prostoriji gde je bila istaknuta albanska, a ne zastava Kosova.\nNa pitanje da li je takav gest Lajčaka bio "vetar u leđa" Kurtiju, u čijoj je kancelariji bila albanska zastava, Vučić je rekao da je sa predstavnikom EU "razgovarao o svemu, ali ne i o Kurtiju i albanskoj zastavi".\nVučić je naveo da je 2014. godine na konferenciji u Berlinu domaćin Nemačka istakla kosovsku zastavu, ali da nije napustio skup jer bi tako "naparavio ogromnu štetu" Srbiji.\n"Da smo otišli, ostali bismo bez autoputeva i nemačke podrške na evropskom putu, a nemačko mišljenje ne bismo promenili ni ovako ni onako", dodao je Vučić.\nSrbija spremna za dijalog koji će uvažiti interese obe strane\nVučić: Srbija spremna za dijalog - kompromis, bez rokova\nAleksandar VučićKosovoMiroslav LajčakBriselEUPredsednik SrbijePriština


Pobednik izbora, ko god bude, slaviće na Menhetnu\nM. K. 8. novembra 2016. 19:46\nNovi predsednik SAD izbornu pobedu će večeras slaviti u Njujorku, ko god da pobedi, pri čemu je republikanski kandidat za eventualnu proslavu izabrao relativno skroman hotel na Šestoj aveniji, dok je njegova demokratska protivnica u te svrhe iznajmila ogroman Centar Dževits, javio je AFP.\nTe dve lokacije su samo tri kilometra udaljene jedna od druge, a u tom delu „Velike jabuke“ može se videti veliki broj Njujorčana i turista, prilično iscrpljenih izuzetno napornom predizbornom kampanjom, navodi francuska agencija.\nU hotelu „Hilton midtaun“, koji se nalazi u blizini takozvane Trampove kule, osoblje privodi kraju pripreme postavljajući ogromne ekrane i podešavajući ton u balskoj dvorani u kojoj njujorški milijarder planira da održi svoju pobedničku proslavu.\nNedaleko odatle, na obalama reke Hadson, nalazi se Centar Dževits, ogromno zdanje sa staklenim krovom, gde Hilari Klinton namerava da proslavi svoj izborni trijumf.\nU tom delu centra Menhetna, turisti i prolaznici odražavaju duboke podele u SAD na izborni dan.\nNeverovatno: Drevni grad veličine Menhetna, niko za njega nije znao…\nDim kulja iz Trampove kule na Menhetnu (video)\nTako Miki Gibson, koji se sa porodicom danas zatekao u Njujorku, ali žuri u Južnu Karolinu, gde živi, da bi glasao, kaže: „Svi smo tamo republikanci, svi glasamo za Trampa, iako nismo mnogo zadovoljni njegovim stavovima“.\nGibson opisuje Trampa kao „nepredvidivog čoveka koji ne može da drži jezik za zubima“, ali napominje da „birači nemaju mnogo izbora“.\nS druge strane, član obezbeđenja Centra Dževit Dona Tomas kaže da joj je drago što je kampanji došao kraj i ističe da će glasati za Hilari Klinton.\n„Ako ona izgubi, ostaje nam samo da se nadamo najboljem“, zaključuje ova mlada Afroamerikanka.\nDošli da proslave 30 godina mature pa stradali na Menhetnu:…\nŠta je napadač sa Menhetna ostavio – poruke ili…\nPojavio se snimak napadača odmah nakon napada: Trčao je po…\nOtkriven identitet napadača na Menhetnu (foto, video)\nProdaju Titov penthaus u najekskluzivnijoj zgradi na…


Arsić: Mi smo taoci rešavanja krize - JUGPRESS\nArsić: Mi smo taoci rešavanja krize\nPostavio: Jugpress 23 Jula, 2020\nDoskorašnji zamenik predsednika opštine Bujanovac Stojanča Arsić rekao je za JUGpress da su stanovnici Bujanovca „taoci rešavanja krize” .\n„Potrebni smo i Prištini i Tirani i Beogradu samo kada treba da skrenemo pažnju sa nekih bitnijih stvari koje se događaju tamo. Tada se podignu tenzije i jug Srbije izađe u prvi plan, a sada ovo neoglašavanje o novoj lokalnoj vlasti u Bujanovcu sve govori“, rekao je Arsić.\nNa pitanje kako će jednonacionalna vlast da utiče na svakodnevni život u Bujanovcu i da li je to poruka koja ima širi kontekst Arsić objašnjava da su „izbori 21. juna dali rezultate koje su dali a oni koji su imali nakviše mandata su se dogovarali i nisu uspeli da se dogovore, nisu uspeli da naprave koaliciju”.\n„ Što se tiče nas iz Socijalističke partije, na čijoj sam listi bio kao vanstranački kandidat, niti smo učestvovali u razgovoru, niti nas je ko zvao ni sa srpske ni sa albanske strane“, kaže Arsić .\n„ Međutim, analizirajući sve ovo kao aktivni učesnik već 20 godina na ovom području, sve od onih nemirnih vremena, kada smo mislili da je sve to ostalo iza nas i da ona tri glavna principa – politička stabilnost, ekonomski održivi razvoj i bezbednost budu u prvom planu. Mi se nekih 16 godina trudimo da immao multietničku vlast , jer je 2002. pokušana da se stvori neka kakva-takva multietnička vlast koja nije mogla da funkcioniše. Tek negde od 2010. godine smo imali pravu multietničku lokalnu samoupravu, gde su proporcionalno broju stanovnika bile zastupljene sve opcije Srba, Albanaca i Roma“, , objašnjava on.\nSmatra da je „ovo sada nešto što mora da zabrine sve, ne samo Srbe, nego i Albance i Rome“.\n„Na ovim prostorima, u jeku pregovora između Beograda i Prištine, kada treba da se rešavaju neka statusna pitanja, da se postigne pravno obavezujući sporazum, ovako nešto što nam se događa u Bujanovcu nije dobro sa više aspekata“, smatra Arsić.\nKaže da je ovakvom odlukom o lokalnoj vlasti od predstavnika smao jedne zajednice „ političku stabilnost smo izgubili.“\n„Sa druge strane neko preti da neće biti investicija, a ni do sada ih nije bilo“, dodao je Arsić.\nNeće ovde biti investitora sve dok traje politička nestabilnost, sve dok se govori o nekakvim razgraničenjima, razmenama teritorija, i to sa najvišeg vrha i sa jedne i sa druge strane, samtra Arsić koji dodaje da „ Investicije ne idu zbog ljubavi, nego zbog interesa“.\n„ Možda će se ovo i promeniti, možda neće moći da ostane tako. Možda je ovo neki vid pritiska sa jedne ili druge strane kada su u pitanju pregovori Prištine i Beograda“, pretpostavlja Arsić i izražava nadu da će se „ u bliskoj budućnosti nešto promeniti, jer su, koliko vidim, i Romi izbačeni“.\n„ Mi ne možemo da preferiramno i tražimo nešto što ne može srpska zajednica da prihvati. Mi smo svesni da imamo 13 odbornika, da Albanci imaju 26 odbornika, ali proporcionalno broju stanovnika, mada mi nemamo ni tačan broj stanovnika, nego se koristimo brojem koji je dala ekspertska grupa za procenu broja stanovnika, 38.300,imali smo raniji dogovor“, rekao je Arsić.\nNa pitanje da li je ovo, zaprravo, poruka čitavom regionu da multietnički život nema budućnost Arsić smatra da „u običnom narodu nije tako“.\n„ Ja sam još 1998. godine govorio da smo mi sudbinski vezani da živimo na ovim prostorima. Da li ćemo živeti u miru, toleranciji, dobrosusedstvu, razumevanju, ili ćemo se okretati da vidimo ko ide iza nas, zavisi od nas samih, ne zavisi od nikog drugog. Ne bi trebalo da bude nekog šireg odjeka, a i u lokalu se nadam da će biti nešto promenjeno“ objašnjava on. Da li je ovo smao skretanje pažnje da ljudi ne bi videli šta s estvarno dešava oko pitanja Kosova, Arsić kaže „Ako je to tako, onda je to mnogo loš primer. U prošlosti je bilo toga, dolazili su iz Beograda da razgovaraju sa svim političarima, pokušavali da dele neke savete, ali sada vidim da toga nema“, konstatuje.


Demba Ba otkrio tajnu uspeha - sirup od jagode!\nDemba Ba je zaludeo brojne klubove širom Evrope sa 15 golova na 19 utakmica u dresu Njukasla, a kada je upitan koja je njegova tajna golgeterske forme napadač "svraka" je otkrio da se radi o sirupu od jagode.\nSenegalac rođen u Francuskoj je pregrmeo trnovit put do mesta prvog napadača Njukasla pošto mu je prvobitno propao transfer u Stouk zbog medicinskih pregleda. Usledio je prelazak u Vest hem sa kojim je ispao iz lige uprkos sedam golova na 12 mečeva.\nBa je imao klauzulu u ugovoru prema kojoj je mogao da raskine ugovor u slučaju ispadanja, pa se posle šest meseci obreo u Njukaslu sa kojim doživljava renesansne trenutke, naročito nakon pobede nad Mančester junajtedom od 3:0 u kojoj je postigao prvi pogodak.\n"Volim sirup od jagode. Svaki put kad pijem vodu, sipam ga u nju. Izgleda da mi to pomaže, već 10 godina to radim. Zavistan sam od toga, kunem vam se. Kada god mi familija dođe iz Francuske, ja ih pitam da li su mi doneli sirup od jagode. To je moja tajna", rekao je Demba Ba uz smeh.